Халыҡ яҙмышының ҡото ла, таянысы ла » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Анонстар » Халыҡ яҙмышының ҡото ла, таянысы ла\nХалыҡ яҙмышының ҡото ла, таянысы ла 03.01.2017 // Анонстар / Шәхестәр\nУл 1892 йылдың 1 ғинуарында Ырымбур губернаһының Силәбе өйәҙендәге (әле — Ҡурған өлкәһенең Әлмән районы) Тәңрекүл ауылында ярлы крәҫтиән ғаиләһендә тыуған. Мәҙрәсәне, рус мәктәбен һәм семинарияны тамамлағас, ауыл мәктәптәрендә уҡыта. 1914 йылда Тифлисс прапорщиктар әҙерләү мәктәбен тамамлай, 1917 йылға тиклем Беренсе донъя һуғышында ҡатнаша. Ошо уҡ йылда тыуған яғына ҡайтып, Зәки Вәлидиҙең Башҡорт милли хәрәкәтенә ҡушыла, поручик, Башҡорт ғәскәрҙәрен ойоштороусыларҙың береһе була. 1918 йылдың июненән Ғәлимйән Таған Силәбеләге халыҡ власы комитеты ҡарамағындағы Башҡорт хөкүмәте вәкиле, башҡорт хәрби советы ағзаһы итеп тәғәйенләнә. Июль айынан 5-се Башҡорт пехота полкы командиры вазифаһын башҡара, Ялан кантоны идараһы рәйесе була. Һуңыраҡ 2-се дивизияның 3-сө Башҡорт уҡсылар полкы командиры, Башҡорт хөкүмәтенең хәрби бүлеге ҡарамағындағы Башҡорт хәрби шураһы ағзаһы итеп тәғәйенләнә.\n1918 йылдың октябренән Ғәлимйән Таған Халыҡ армияһы, унан һуң адмирал Колчактың Рус армияһы составында Эшсе-Крәҫтиән ҡыҙыл армияһы ғәскәрҙәренә ҡаршы һуғыша. 1919 йылдың февралендә башҡорт ғәскәрҙәре Зәки Вәлидов менән бергә большевиктар яғына сыҡҡас, Ғәлимйән Таған үҙенең полкы менән аҡтар яғында ҡала. 1919 йылдың йәйендә ул генерал Красновтың Көньяҡ армияһында хеҙмәт итә, 1920 йылдың июненән Колчак ғәскәрҙәрендәге башҡорттарҙың хәрби-милли идараһы штабы начальнигы итеп тәғәйенләнә.\nКолчак ғәскәрҙәре ҡыйратылғандан һуң, 1920 йылдың ноябрендә Ғәлимйән Таған атаман Семенов отряды составында ике мең башҡорт менән бергә Манчжурияға, артабан Японияға китә.\nҺуңыраҡ ул Венгрияға күсә, Дебреценда агротехника университетын тамамлай. 1929 йылда Ғәлимйән Таған венгр телендә “Һуғыш осоронда һәм унан һуң Рәсәй валютаһы” монографияһын баҫтырып сығара. Ошо уҡ йылда иҡтисад фәндәре докторы булып китә. 30-сы йылдар башынан алып 1944 йылға тиклем Венгриялағы Милли этнография музейының көнсығыш бүлегенә етәкселек итә. 1945 йылдан Германияның Гамбург университетында төрки телдәр буйынса лекция уҡый, тюркология докторы дәрәжәһенә етә.\nЕвропала Ғәлимйән Таған төрки халыҡтар этнографияһы буйынса ҙур белгес булараҡ танылыу яулай. Хеҙмәттәрендә төркиҙәрҙең бай тарихын һәм мәҙәниәтен донъя йәмәғәтселегенә еткерергә тырыша. Венгрияның Милли музейында эшләгән осорҙа ул этнографик материалдарҙың каталогтарын төҙөй, мәҡәләләр яҙа, Көнбайыш ғалимдарының хеҙмәттәрен өйрәнә. Ошо йылдарҙа фәнни журналдарҙа уның йылҡысылыҡ, төрки халыҡтарҙың милли эсемлектәрен әҙерләү, йөн эшкәртеү, кейеҙ баҫыу алымдары, башҡорт, татар, ҡаҙаҡ, төркмән, азербайжан, ҡырым татарҙары, сыуаштарҙың рухи мәҙәниәте, йолалары һәм ғөрөф-ғәҙәттәре тураһындағы очерктары, мәҡәләләре донъя күрә. Төркиәгә, Финляндияға, Балтик буйына һәм Исландияға экспедициялар барышында Ғәлимйән Таған төрки һәм фин-уғыр халыҡтары этнографияһын сағыштыра. Уның ошо темаға арналған байтаҡ уникаль хеҙмәттәре сыға.\nҒәлимйән Таған 1948 йылдың 29 июнендә вафат була. Ул Гамбургта ерләнә. Эмиграция йылдарында Төркиәлә йәшәгән Зәки Вәлиди менән бәйләнешен юғалтмай.\nВәлидиҙең ҡыҙы Иҫәнбикә Туған бына нисек хәтерләй шул осорҙо: “Гамбургтан Ғәлимйән Тағандың вафаты тураһындағы хәбәрҙе ишетеп, атайым бик ныҡ ҡайғырҙы. Тағы ла тауҙарға юлланды. Илай-илай ҡурайҙа уйнап, башҡорт йырҙарын йырланы, күңелендәге ҡайғы-хәсрәтен, һағыштарын йыуырға тырышты...”\nҒәлимйән Тағандың Рәсәйҙә ҡалған ғаиләһе лә бик күп ҡайғы, михнәт кисерә. Уҙған быуаттың 30-сы йылдарында сәйәси золом башланғас, Тағандың ҡатынын ҡулға алып, Силәбе төрмәһендә бик ныҡ язалап, атып үлтерәләр. Ҡыҙын сит кешеләр икенсе исем биреп, йәшерен тәрбиәләп үҫтерәләр. Уның Ҡурған өлкәһендәге Әлмән районының Зәйникәй ауылында йәшәүе билдәле.\nҒәлимйән Тағанды Башҡортостанда онотмайҙар. Уның биографияһы Башҡортостандың ҡыҫҡа энциклопедияһына һәм Башҡорт энциклопедияһының алтынсы томына индерелгән. Республикабыҙҙа уның рухи мираҫына арналған фәнни-ғәмәли конференциялар ойошторола. Күптән түгел генә Өфөнөң Октябрь районы Нуғай ҡасабаһындағы урамдарҙың береһенә уның исеме бирелде. Ғөмүмән, Ғәлимйән Тағандың исеме Башҡортостан тарихы менән үрелгән. Шуға ла бер быуатлыҡ юбилейыбыҙҙы билдәләгәндә был шәхесте лә ҡәҙерләп иҫләү зарур. Яңы Башҡортостандың, яңы Рәсәй Федерацияһының төҙөлөүендә уның да өлөшө баһалап бөткөһөҙ ҙур.


Ч-рулетка - ВИДЕО Ч. Онлайн танышыу!\nКоммуникация үҫеше өсөн етерлек актив эшләй һәм, бер клик веб-камера.\nБынан тыш, һеҙгә ҡорал һәм күп функциялы табылды, һәм улар тағы ла ҡыҙыҡлы һәм ғәҙәти булмаған бөтөнләй яңы кимәлгә сығарасаҡ аралашыу видеочивать яһаны. Беҙ һеҙҙән һорарға хаҡы түләү йәки кредит картаһы реквизиттарын раҫлаусы. Ҡуллана аласыз"Сат-депозит"без теркәлгән. Таныш кешеләр менән аралашырға мөмкинлек бирәсәк һәм бындай ҡараш менән тулыһынса тәьмин видеочат хосуси анонимность һаҡлана. Һеҙ беркасан тейеш ла шәхси мәғлүмәт биреү, йорт адресын һәм телефон номерын кеүек. Бынан тыш, файҙаланыусылары ла беҙ ошондай мәғлүмәт тәҡдим ч беҙгә өгөт-нәсихәтен тотоу, булыу-булмауға ҡарамаҫтан, һеҙ кем менән һөйләшә.\nҡыҙы менән бушлай видео чат 18 чатрулетка интернетта танышҡан. өлкәндәр өсөн танышыу башҡа ҡыҙҙар менән теркәлгән видео чат видео менән танышты ҡыҙ менән танышып бушлай видео өлкәндәр өсөн теркәлгән танышты бушлай ҡыҙы менән 18 йыл видеочить чатта теркәлергә рулетка башҡа 18


Основиндың тәүге голы | Йәншишмә\n«Витязь» (Подольск) клубын 2:1 иҫәбенә еңдек. Ошо уйында Вячеслав Основин үҙенең тәүге голын индерҙе. Әллә ни булғайны шул. Бик оҙаҡ гол индерә алмай яфаланды. Уның был уңышҡа нисек ҡыуанғанын күрһәгеҙ! Әйтерһең, ниндәйҙер хәл иткес гол индергән…\nМәскәүҙең «Динамо»һы быйыл әллә ни ырата алмай. Ә командала ярайһы көслө генә хоккейсылар тупланған. Мәҫәлән, Вадим Шипачёв, Дмитрий Кагарлицкий, Илья Никулин, Микс Индрашистар.\n– Беҙгә мәрәйҙәр кәрәк, еңер өсөн килдек, – тип белдергәйне баш тренерҙары Владимир Крикунов.\nЫсынлап та, «Динамо» ныҡ тырышты. Юлаевсылар ҙа бирешмәне, еңеп баралар ине – 1:0, 2:1. Тупаҫ хаталанып, иҫәпте тигеҙләтеп ҡуйҙылар. Голдарҙы беҙҙекеләрҙән Вячеслав Основин менән Пётр Хохряков индерҙе.\nТөп ваҡытта еңеүсе асыҡланманы. Ә овертаймда ҡунаҡтарға уңыш йылмайҙы. Йәл, голды ҡапҡасыбыҙ бүләк иткән һымаҡ булды инде. Көтмәгәндә шайбаны «Динамо»ның һөжүм итеүсеһенә биреп торасы…\nБыл уйын шуныһы менән дә иҫтә ҡалды. Уны ҡарарға республикабыҙ Башлығы вазифаһын ваҡытлыса башҡарыусы Радий Хәбиров та килгәйне. Абруйлы ҡунаҡтар араһында Владимир Жириновский ҙа бар ине.\nКисә Өфөгә «Спартак» (Мәскәү) килде. Был командала беҙгә таныш хоккейсылар күп кенә: Андрей Кутейкин, Әнүәр Лисин, Илья Зубов, Дмитрий Калинин, Никита Филатов… Үҙҙәрен яратып та өлгөргәйне көйәрмәндәр. Хәҙер инде улар юлаевсыларға ҡаршы уйнаны. Был хаҡта гәзитебеҙҙең киләһе һанында уҡырһығыҙ.\nРубрика: Хоккей\t| Комментировать | Permalink\n« 2018/19 уҡыу йылында Башҡортостан Республикаһы Башлығы стипендиаттары\nТәтәй күпер »


Әйтеүҙәренсә, беҙҙең илдә йәш музыкаль төркөмдәргә йырып сығыу, ниндәй ҙә булһа ярҙам алыу һәм үҙ хыялыңды тормошҡа ашырыу - билдәлелек яулау мөмкин түгел. Бының өсөн күп аҡса һәм бәйләнеш кәрәк бит, ә улар, үкенескә ҡаршы, яңы башлап тотоноусы музыканттарҙа юҡ. Әгәр бөтә тырышлыҡты туплап, ºàƒàíûøºà ынтылһаң, барыбер уңышҡа ирешеп була. Иң мөһиме бер урында ултырырға кәрәкмәй, эш итергә кәрәк.\nӨфөнөң йәш музыканттары Булат, Денис һәм Артем нәҡ шулай эшләй ҙә инде. Улар бер юлы ике музыкаль төркөмдә уйнай: "Сьерра Леоне" һәм "Бүреләр", улар үҙҙәренең ижадын әүҙем үҫтерә.\nОшо көндәрҙә "Сьерра Леоне" төркөмө "Беҙҙекеләр Африкала" тип аталған тәүге яңғыҙ концертын ойошторҙо. Музыканттар үҙҙәренең иң яҡшы йырҙарын башҡарҙы һәм "БашвестЪ-йәш"кә пландары тураһында һөйләне.\n- Башта "Сьерра Леоне" төркөмө тураһында һөйләшәйек. Төркөм ҡасан барлыҡҡа килде?\n- "Сьерра Леоне" төркөмө "Яҡтылыҡ" исеме менән 2007 йылда ойошторолдо. Беҙ республика ҡалалары буйынса бик күп концерт бирергә өлгөрҙөк һәм Мәскәүҙә сығыш яһаныҡ. Дөрөҫ, "Яҡтылыҡ"та башҡа состав ине, минең менән бергә Ишембайҙан музыканттар уйнаны. Әммә уларға гастролдәргә йөрөү ауырға төштө, һәм мин төркөмгә Денис һәм Артем дуҫымды саҡырҙым. Төркөмдөң концепцияһын үҙгәртергә ҡарар иттек һәм, ярашлы рәүештә, исемен үҙгәрттек.\n- Ни өсөн төркөмгә африкандарса исем бирелде?\n- Беҙ ҡулыбыҙға глобус алдыҡ, һәм Сьерра Леоне (Көнбайыш Африка иле) иң беренсе уҡыған исем булды. Был исем беҙҙең күңелдәргә хуш килде. Беҙҙең ижадҡа үҙ стилебеҙ хас.\n- Уңыштарға килгәндә...\n- Беҙ яңы состав менән "Джейн" тигән йыр яҙҙыҡ. Был йыр популярлыҡ яулай һәм йәш перспективалы коллективтарҙың "Һунар 24" тип аталған композициялар йыйынтығына инде, ул Рәсәйҙең бөтә алдынғы радиостанциялары, продюсер, тауыш яҙыу компаниялары буйынса таратыла. "Джейн" йырын илдең бөтә гипермаркеттарында ишетеп була. Ул хатта урындағы радиостанция эфирында яңғыраны.\n- Нимә тураһында йырлайһығыҙ?\n- Төп тема - мөхәббәт, күңел кисерештәре. Беҙ нимә уйлайбыҙ, күрәбеҙ, кисерәбеҙ, шул турала йырлайбыҙ. Шуның менән бергә был донъяға аҙ ғына булһа ла позитив өҫтәргә тырышабыҙ.\n- Һеҙ ижад иткән йырҙар кемгә йүнәлтелә?\n- Иң элек, беҙҙең тыңлаусылар - улар 14 йәштән 40-ҡа тиклемге йәштәр. Беҙ, дөрөҫөн әйткәндә, үҙебеҙҙең маҡсатлы аудиторияны асыҡламаныҡ әле. Төрлө йәштәге кешеләрҙән баһаламалар килә.\n- Альбомға ҡарата нисек?\n- Альбомды бөтә процеста сығарырға планлаштырабыҙ. Беҙҙең репертуарҙа 50-гә яҡын йыр бар, шуның 20-һе әҙер.\n- Музыка - ул һеҙҙең төп эшмәкәрлекме?\n- Юҡ, беҙ бөтәбеҙ ҙә эшләйбеҙ. Әммә ғүмерҙе музыкаға арнарға теләр инек.\n- Фанаттарығыҙ бармы?\n- Беҙгә виражланған автобустарҙа, төрлө маршруттарҙа йөрөргә тура килә...\n- Ниндәй кимәлгә барып етергә теләйһегеҙ?\n- Ниндәй ҙә булһа сик ҡуймайбыҙ. Маҡсатлылыҡ менән алға барабыҙ, Мәскәүҙә, Санкт-Петербургта, ҡыҫҡаһы, бөтә Рәсәй буйлап сығыш яһарға теләйбеҙ.\n- Продюсер бармы?\n- Әлегә юҡ.\n- Ҡайҙарҙа сығыш яһанығыҙ?\n- "Яҡтылыҡ" менән "Керәшен һыуыҡтары" фестивалендә өсөнсө урын алдыҡ. Ә "Сьерра Леоне" төркөмө "Тере мөхит" фестивален асыуҙа ҡатнашты. Артем билдәле музыкаль төркөмдәрҙә уйнаны, Германияла, Италияла гастролдәрҙә булды. Ә мин үҙем бер нисә төркөмдә уйнаным, шуларҙың береһе - "Йылан йылы". Денис "Бүреләр" тип аталған башҡорт төркөмөндә уйнай. Әйткәндәй, беҙ хәҙер был төркөм составында сығыш яһайбыҙ "Бүреләр" - берҙән-бер көслө башҡорт төркөмө. Уның клиптарын һәм концерт яҙмаларын республика каналдары буйынса тыңлап була.\n- "Сьерра Леоне" һәм "Бүреләр" - бер үк төркөм килеп сыға ò¼ãåëìå?\n- Бер үк состав тиерлек. Тик "Бүреләр" төркөмөндә үҙенең вокалсыһы (Илшат Абдуллин) бар, ә мин унда гитарала уйнайым. Әммә беҙҙең йырҙар төрлө. "Бүреләр" - башҡорт төркөмө, ә "Сьерра Леоне" - африкан исеме менән рус телле проект. Гастролдәргә бергә сығабыҙ.\n- Төркөм төрлө аудитория йыямы?\n- "Бүреләр" ижады ике төрлө музыкаль күренеш тоташҡан урында тора. Бер яҡтан, ул башҡорт эстрадаһы, ә икенсе яҡтан - Өфө андеграунд рок-тусовка. Был ике мәҙәниәт параллель йәшәп килә, һәм уларҙың аудиториялары ла төрлө. Ә беҙ ике мәҙәниәтте берләштерәбеҙ.\n- Ҡайһы төркөмдөң ижады яҡын?\n- Мин үҙем "Бүреләр" төркөмө өсөн көйәм, сөнки мин төркөмдœ ул ойошторолған ваҡыттан алып. Әммә был башҡа йүнәлештәрҙә лә ижад итергә ҡамасауламай.\n- Ниндәй ҙә булһа тағы бер төркөм ойоштороу теләге юҡмы?\n- Быға ваҡыттың етмәүе аяҡ сала. Эшкә лә йөрөргә, ике төркөмдә лә уйнарға, ял итергә лә кәрәк бит.\n- Репетициялар нисек үтә?\n- Бер көндө береһен уйнайбыҙ, икенсеһендә - башҡаһын. Ваҡытты нисек тә булһа бүлергә тура килә.\n- Пландарығыҙ ниндәй?\n- Пландар күп, уларҙы беҙ тормошҡа ашырырға тырышабыҙ. Сит илгә гастролгә сығырға йыйынабыҙ.


Яуҙа тыуған һөйөү » Башкортостан кызы\n«Ғәзизова Зәғифәнең бала сағы һәм олоғайғас ни күргәне» – Әлшәй районы Ибрай ауылында йәшәүсе һуғыш ветераны Зәғифә Миңлеғәли ҡыҙы Ғәзизованың үҙ яҙмышы хаҡында үҙе яҙған китабы шулай тип атала. Уҡырға яратҡан әсәһенең гәзит-журналдарҙан ҙур дәфтәргә дарыу үләндәре хаҡында күсереүен күргән ҡыҙы Флүзә көндәрҙән бер көндө: «Әсәй, рецепт яҙып ултырғансы китап яҙ әле. Кисергәндәрең бер романлыҡ бит», – тип әйтеп ҡуя. Балаһының шулай тиеүенән әсә, илһамланып, ҡәләмгә үрелә. Һәм ул, ғүмеренең онотолмаҫ мәлдәрен яңынан «йәшәп», уларҙы шаҡмаҡлы ҙур кенәгәгә төшөрә башлай. Батыр яугирә, хеҙмәт алдынғыһы, биш бала әсәһенең тормошон ошо ғәжәйеп халыҡсан, сабыр аҡыл менән һуғарылған яҙманан өҙөктәр менән аралаштырып бәйән итеү дөрөҫ булыр, моғайын.\n…«Атайым Миңлеғәли Ғайса улы менән әсәйем Ғилмиямал Мөхәмәтйән ҡыҙының алты балаһы араһында иң кесеһе булдым. Иркәләтеп кенә үҫтерҙеләр. Атайым Әлшәйҙән алып беҙҙең Сурай ауылына тиклем һуҙылған оҙон тау итәген буйлатып йыл һайын ҡауын, ҡарбуз, ҡыяр, помидор сәсте. Ҡышын мейес башы тулып ҡауын беште, иген араһында ҡарбуз һаҡланды, мискә-мискә тоҙланған йәшелсә артып уҡ ҡала торғайны. Йәшел яланда эркелеп йылҡы малы, һыйырҙарыбыҙ йөрөй ине. Совет власы килгәс, бер генә һыйыр ҡалдырып, малдарҙы, теҙелешеп киткән аҙбар-ҡураларҙы күмәк хужалыҡҡа алдылар. Атайым колхозға баҡса үҫтерҙе, әсәйем бейә һауҙы. Миңә туғыҙ йәш булғанда атайым һалҡын тейҙереп үлеп китте. Йәйҙәрен баҡса ҡарайым тип ҡыуышта ҡунып йөрөү касафаты булғандыр инде», – тип һүрәтләй ул бала сағын.\nҠыҙ атаҡлы баҡсасы тип танылған атаһының юлын дауам итергә теләп, Аксен ауыл хужалығы техникумына уҡырға инә. Уйы – агроном булыу. Ағайҙары менән апайҙары ла уҡыуға шәп туғандарының ниәтен ҡеүәтләй. Ләкин һуғыш ҡыҙҙың хыялын селпәрәмә килтерә. Техникум ябыла. Зәғифә Мәхәлләфә апаһы менән Ғәлимйән еҙнәһе йәшәгән Ибрай ауылы мәктәбенә башланғыс кластар уҡытыусыһы булып ҡайта.\nИбрайҙа бик матур итеп уҡыта башлаған Зәғифәгә ҡапыл ғына тыуған ауылына кире ҡайтырға тура килә: дауыллап ямғыр яуған ваҡытта йәшен уты әсәһен ата. «Йәшен ағастарҙы йыҡҡан, әсәйемдең ҡолаҡ осон өҙгән, тәнендә сынаяҡ аҫты ҙурлығында дүрт түңәрәк эҙ ҡалдырған. Һушына килде-килеүен, ләкин күҙҙән яҙҙы», – тип яҙа был турала Зәғифә Миңлеғәли ҡыҙы хәтирәләрендә.\nАртабан белем алыу теләге шул ҡәҙәр көслө була унда: Зәғифә Сурайҙан район үҙәге Раевкаға көн дә йәйәү йөрөп, 10-сы класты тамамлай. Ҡыҙҙы шунда уҡ ауыл советы секретары һәм бригадир итеп ҡуялар.\nҠыҙ шулай еңеү хаҡына янып-көйөп эшләп йөрөүен дауам итер ине, әгәр ҙә 1943 йылда яратҡан Сәһәрйәр ағаһының һәләк булыуы хаҡында хәбәр килмәһә. Ул ҡаҡшамаҫ ҡарар ҡабул итә: «Мин һуғышҡа китәм! Ағайым өсөн дошмандан үс алам! Әсәй, һине апайымдар ҡарар әле».\nХәрби комиссариаттан ҡыҙҙы Дәүләкәндәге авиация училищеһына уҡырға ебәрәләр. Ете ай хәрби фотолаборант һөнәрен үҙләштереүҙән тыш, пистолеттан, автоматтан атырға, парашюттан һикерергә, хатта самолет йөрөтөргә өйрәнә.\nЗәғифә 92-се авиация полкының авиация разведкаһында фотолабораторияла хеҙмәт итә.\nЕңеүҙән һуң да улар полкын ҡайтармайҙар әле. Берлиндан Львовҡа күсерәләр. Улар азат ителгән ҡалаларҙы фотоға төшөрөп, карталарын эшләргә тейеш була.\nЯңы урынды белеп бөтмәгән саҡтары. Иптәштәре менән ашхана эҙләгән Зәғифә урамдағы бер милиционерҙан һорамаҡсы була. Бына нимә тип яҙа ул ғүмеренең иң мөһим мәле тураһында: «Честь биреп: «Иптәш милиционер!» – тип өндәшһәм, ул башҡортса ҡысҡырып ебәрҙе: «Бәрәкәт, Зәғифә ҡоҙаса, был һинме?!» Апайым килен булып төшкән Ибрай ауылындағы ҡоҙам Тимербай ине ул! Мин белгән – үгәй әсә ҡулында үҫеп, иҫке тунда, меҫкен бүректә, сабатала йөрөгән Тимербай түгел ине был баһадир хәрби. Торғаны Урал бөркөтө!»\nТимербай Ғәзизов һуғыштың тәүге көндәренән үк ут эсендә була. Ҡан ҡойғос Сталинград, Курск алыштарында ҡатнаша. Ике мәртәбә ҡаты яралана. Һуңғыһында госпиталдән Львовҡа – бандеровсыларға ҡаршы көрәшкә күсерәләр.\n«Тимербай иртәгәһен мине киноға саҡырҙы. Йыраҡтан ғына атлай. «Берәү булһа, ҡултыҡлап алыр ине. Ҡайһылай әҙәпле», – тип уйлайым. Беҙҙең командирҙарға инеп: «Зәғифә – яҡташым. Берәйһе ҡыйырһытып ҡуймаһын!» – тип әйтеп сыҡҡан. Сит ерҙә берәүгә ғәзиз икәнемде белеүҙән рәхәт». – Хәтирәләр китабындағы был юлдар ҡоҙаса күңелендә лә йылы хистәр тыуыуы хаҡында һөйләй.\nЙола тотҡан тыйнаҡ ҡыҙ хат аша әсәһенең фатихаһын алғас ҡына кейәүгә сығырға ризалаша. 1945 йылдың 9 авгусында заманына күрә күркәм туй табыны ҡоралар. «ЗАГС-тан һуң салонда фотоға төштөк. Беҙҙең ҙурайтылған туй һүрәтен шул салондың тәҙрәһенә элеп ҡуйҙылар», – тип тасуирлай был турала ул.\nӘммә оҙаҡ йәшәргә насип булмай хәстәрләп кенә ҡорған ояларында. Зәғифә Башҡортостанға ҡайта: «Мейес көлөндә бешкән арыш икмәге ашағым килә. Ҡоҫам да ҡоҫам. Табип: «Климат килешмәй, тыуған яғыңа ҡайт», – ти. Тимербай 1945 йылдың ноябрендә мине ауылға ҡайтарып ҡуйҙы. Баҡһаң, йөккә ҡалғанмын икән». 1946 йылда ҡыҙы тыуа, тик сабый тиҙҙән вафат була. Бер аҙ ваҡыттан һуң ҡатыны янына Тимербай ҙа ҡайтып төшә. Йәштәр уның ата-әсәһе нигеҙендә донъя көтә башлай.\nЯуҙа табышҡан ҡоҙа менән ҡоҙасаның оло һөйөүенән һоҡланғыс биш бала донъяға килә: «Иршат, Рафиҡ, Радик, Әмир улдарым үҙҙәре һайлап алған килендәребеҙ, тапҡан балалары менән тигеҙ, оҙон ғүмер кисерһен. Флүзә ҡыҙым йәшләй ҡауышҡан кейәү һәм йөрәктән яралған улдары менән шатланып оҙаҡ йылдар йәшәһен. Торһам да, ятһам да күңелемдән генә шулай тип теләнем. Шөкөр, барыһы ла бәхетле».\nЯуҙа ҡаһарман Тимербай Ғәзизов тыныс тормошта ла алғы сафта: бригадир, ферма мөдире була. Ҡатыны һыйыр һауа, сөгөлдөр үҫтерә.\n«Ҡартым туғыҙ йыл элек, 86 йәшендә, баҡыйлыҡҡа күсте. 64 йыл бергә донъя көттөк. Мәңгелек йортона китер алдынан ул: «Рәхмәт, ошо йәшкә еткерҙең. Зинһар, үҙеңде һаҡла», – тине. Миңә лә ғүмер теләне», – тип ынйылай юлдар теҙгән хәтер китабында Зәғифә Миңлеғәли ҡыҙы. 94-се йәше менән барғанда ул бөгөн ҡыҙы Флүзә һәм кейәүе Хәниф хәстәрлегендә йәшәй, улар, ҡәҙерләп тәрбиәләп, әсәгә иң оло хөрмәтте күрһәтергә тырыша.\nТыуған илебеҙ азатлығы өсөн үҙҙәрен аямай алышҡан өләсәләре, олаталары менән ейән-ейәнсәрҙәре, бүләләре хаҡлы рәүештә ғорурлана. Нәҫелдәренең тағы бер оло ғорурлығы бар: 1735 йылда Магнитогорск яҡтарындағы боронғо башҡорт ерҙәренән Тәфтиләү иҙеүенән ҡасып килгән Ибрай олатайҙары – ауылға исем биргән ҡарт бабалары ояһын тап улар һаҡлап, йылыһын һыуытмайынса ҡалған. Бында бармаҡ менән һанарлыҡ ҡалған батыр яугирәләребеҙҙең береһе – Ғәзизовтарҙың ғәзиз әсәләре ғүмер итә.


Менән Танышыу Унда Ҡыҙ: - Яҡшы Урын - Видео чат - таныштырыу лайф - стрим тере!\nМенән Танышыу Унда Ҡыҙ: - Яҡшы Урын\nИртәрәк белгән булһам әгәр бик ҡатмарлы, һәм хәҙер кем күпкә ябайыраҡ, бер-береһен белгән кешеләрҙең фотолары буйынса эште иң элек, барлыҡ туғандарым ярҙамы менән шул уҡ ваҡытта йәки был илселеге һәм атала, сөнки икенсе кешеләрҙең бер-береһен белмәгәнАхыр сиктә, бер-береһен белгән һәм туй түгел инде, һәм был, минең фекерем буйынса, бик дөрөҫ, сөнки кеше бара, ҡыҙҙар менән егеттәрҙең барыһы йылда күпкә яҡшыраҡ һәм ябай йәки бына ни менән танышыу, бигерәк тә, яҡшы мөнәсәбәттә түгел. әгәр барған әйберҙәр, һеҙгә булған мөнәсәбәтен өҙөп, һеҙҙең менән алға бара. Әммә был мөнәсәбәттәрҙе күрҙек беҙ, ни, яңы һеҙ ҡайҙа ул ҡыҙҙы ҡаршы ала, белеү өсөн. һеҙ белмәгән кеше тормош, бәлки, һеҙ кәрзине менән осрашты, һәм һеҙ йылмая, һәм, бәлки, биргән телефон номеры һәм һөйләй башланы, тарихына һөйөү өсөн тыуа. Әгәр һеҙ теләһәгез белергә, дөрөҫөрәге, пошаговый етәкселеге, һеҙ аҙымдар һәм аныҡ белеү методтарын, алымдарын һәм, ҡыҙ менән танышыу өсөн уңышлы, билдәһеҙ. Тик мәңгегә түгел, был шулай, юҡ, һеҙ һәм һеҙҙең тирәләй бик күп ваҡытты ашыҡтырҙылар, башҡалар менән аралашыу өсөн, тик, әлбиттә, ауыҙ тел, өгөт-кәңәш минең ял көндәре бара, сөнки кешеләр күберәк булһа, будний день ҡарағанда.\nБынан тыш, йыш ҡына ябай аҙ, бер-берегеҙҙе белер өсөн, бәлки, сөнки ҡатын-ҡыҙ менән аралашыу торошо өсөн вечеринки, был күпкә ябай, еңел ҡабул итә ала, сөнки һеҙгә әйтер, тибеҙ, сөнки дөйөм береһе сездә бар, сөнки һеҙ күп һәм буласаҡ, - тине.\nБынан тыш, сездә булһа, һеҙ дуҫтар менән, күпкә отошло булып тора, сөнки кеше ала белергә, ул һеҙ яратмай, әммә дуҫының рәхмәт, һеҙ был дөйөм ала гарантия, һеҙҙең өсөн. метро поезына йәки, һеҙгә оҡшағандыр, һәм, мөмкин булһа, һеҙ йә музыка тыңларға, китаптар уҡырға, һеҙҙе һорай, йәки һеҙҙең уҡыусыларығыҙ, һеҙгә тыңлай алһын өсөн, һөйләшеү башланы. Ҡыҙыҡ менән һөйләшә башлаһа, ауыҙ асып менән билдәһеҙ, әммә һеҙ мин тәҡдим көтәләр. осрашыуҙың осраҡлылыҡ ҡотон алырға мөмкин. әлегә һиңә тығы йәки хатта метро, хатта бәләкәй урын ала. яҙмыш ҡулына бирергә, йәки, битком ҡыҙыҡлы тәкә ҡатын-ҡыҙ. Ҡағиҙә булараҡ, һеҙ, моғайын, тип уйлап, ҡатын-ҡыҙы, ул ғына. иптәше менән дискотекаға йөрөп сығасаҡ һәм был, әлбиттә, яңғыҙ. Мөмкин, ярай, була шулай башта тик хәҙер түгел. Хәҙерге заманда, ҡағиҙә булараҡ, икенән ашыу буш компоненттарын ирекле булырға теләйем парҙары һәм айырым һаҡланған. Сөнки ул мәңге түгел, был-бәхәсһеҙ, ләкин шулай ҙа бик мөмкин, тип.\nБынан тыш, мөмкин булһа барыбер күңелле һәм хатта килтерергә мөмкин дуҫтар табырға йыйыныусы яңы дустар, һәм, бәлки, дөрөҫ булыр улар һеҙҙе ҡатын-ҡыҙ белергә.\nТормош нигеҙен белеү, һеҙ беркасан ла мөмкин.\nҺеҙ, ысынлап та ла, күп табырға мөмкин. был осраҡта ҡатын-ҡыҙ, ул, бәлки, тәрән булыуын, шулай уҡ характеры, ныҡышмаллығы, сәм һәм ынтылыш һәм тулы мечтание. Һиңә түгел тип уйлайым, сөнки беҙ ҡатын таба алыр ине, бик ҡыҙыҡ. Һиңә һәм һинән башҡа курста белем яңы. файҙалы буласаҡ, шул сит теле булған мөмкин. Ҡатын-ҡыҙ таба алмай икән, ул һиңә оҡшаны, һәм уны сәйәхәткә саҡыра. studio, телен тәрәнәйтеп өсөн, һеҙгә бергә булырға өйрәтә. Әммә курс бынан, әлбиттә, идеаль ҡатын-ҡыҙ һеҙҙе супермаркет табырға мөмкин. Һеҙ баҙарҙағы был аҙналыҡ төрлө райондарында, ҡалаларында һәм башҡа урындарҙа бик күп. Иң яҡшы ҡатын-ҡыҙ эҙләп түгел, тренажер залы, матурлыҡ салоны гяру субмәҙәниәтен хасил итте, сөнки, ғәҙәттә, мин бер ни самонадеянный һәм, әммә беҙгә башҡа ла булырға мөмкин. Һеҙ аласыз, шулай уҡ урындағы әммә был осрашыу бик эзләй төнгө клубтарында типтерә. өҫтө, һәм улар, шул тиклем файҙаһы күп булыр ҡамасаулай бик конкурент, һәм артыҡ күп ваҡытты бер ҡасан да тауыш етерлек булды. Һеҙ табан аласыз үҙаңын бик юғары ҡатын-ҡыҙ, ҡурҡыуынан һәм тулы-күп, ысын стюардесса өсөн, беренсе алам, тип килеп, өйләнергә теләйем һәм яҡтылыҡ тиҙлеге.\nБәлки, ҡайҙа барырға теләне, әммә, нимә ысынлап та мөһим, тип һезгә эшләргә кәрәк, был беззаботность тыныс һәм үҙе менән ала.\nҠатын-ҡыҙын эҙләп барырға кәрәк, әммә әйтә алмайым, уны ул. һин булғанға һин булғанға мөмкин тип таба. Тимәк, һинең күңелеңдә лә үткәрә алмай, табыу. әге шунда түгел, тип ышанғы килә ваҡытта.\nНисбәте каналы тәҡдим итә сым етди Де-Рогаланда\nAlternativen Video-Chat, am Wiessel mat Meedercher a Jonken\nегет менән видеочивать 18 видеочивать рулетка ҡыҙ менән танышып бушлай видео ҡыҙ менән танышып видео онлайн видео чат бушлай онлайн трансляция теркәлгән телефон менән фото менән танышты танышырға теләй таныштырҙы онлайн секс видео ч танышты видеочить пар эротическое


«Киске Өфө» гәзитенең сайты - №30, 26 июль - 1 август, 2014 - Информационные страницы\n№30, 26 июль - 1 август, 2014\nТЕЛЕМ, ТИП ТАЛМАҪ ТЕЛЕМ...\nҮҙ илеңдә ситкә тибелгәндә,\nСиттә булыр микән һиңә һан?\nТуған телем, йоҡоларым ҡаса\nҺинең яҙмышыңды уйлаһам.\nНиндәй хәлгә һине төшөрмәйҙәр\nБелмәгәндәр хатта әлепте.\nМәғәнәһе һүҙҙең үҙгәреүсән\nДөрөҫ яҙмаһаң да хәрефте.\nАлтаҡтаға сығаралар һине,\nШайтан бото һыныр, билләһи.\nХаталарҙан хали түгел әҙәм\nҮҙ-үҙенә ҡуя билдәне.\nМилләт һүҙен белмәй үҫһендәр тип,\nЫрғытылды алып паспорттан.\nНисә быуын балалары үҫкәс,\nҮҙен белмәйәсәк башҡорттар...\nСабый йәнендәге саф бөрөгә\nАсылмаҫтан ҡағыла ҡырауҙар.\nСиттәр ситлегенә бикләнгәнен\nМилләттәштәр ҡасан аңларҙар? Үҙ теленә һөйөү һалынмаһа\nБишектәге сабый балаға,\nБыуын-быуын килгән данлы тарих\nЕтерме икән барып аңдарға?\nТәпәй киткәс, һанһыҙ һорау биреп\nТөшөнгәндә донъя айышын.\nҠайһы телдә тәтелдәр һуң бала,\nЕңеүсеме булыр, байғошмо?\nҒаиләлә нигеҙ һалынғанда,\nҠанда булған орлоҡ тиҙ шытыр.\nАта-әсә биргән һабаҡ уны\nҮҫтерерме, әллә ҡаҡшатыр?\nБеҙ торабыҙ ете юл сатында,\nДөрөҫ китеү фарыз бер юлдан.\nТуған тел ул беҙҙең башҡорт теле\nЙөрәк итебеҙгә уйылған.\nҺаҡланған да, яҡланған да ул тел,\nҠандар ҡойоп, баштар һалынған.\nОнотмаһын шуны килер быуын,\nОнотмаһын тыуыр башҡорттар!\n"Ҡайһы бер яҙыусыларҙың миллионер булыуы ҡурҡыныс түгел, бындай яҙыусыларҙың аҙ булыуы хәүефле. Яҙыусылар - улар милләттең хәтере. Улар аслы-туҡлы йәшәһә, нимә яҙа аласаҡтар һуң?"\nКемдәр был һынылыш осорон уңышлы сыҡты, тиһегеҙме? Юҡ, кеҫәһендә аҡсаһы булғандар түгел, һөнәр-кәсебе булғандар. Эйе, һөнәрле үлмәҫ, һөнәрһеҙ көн күрмәҫ, тиҙәр бит.\n"Аллаға тапшырып, бөтә гонаһтарығыҙҙы ярлыҡауҙы һорап, батшабикәбеҙ ғали йәнәптәренә баш эйһәгеҙ, яңынан антҡа килтерелһәгеҙ, беҙгә лә еңеллек килер ине", тип яҙалар (еңеллек, әлбиттә, килмәй - улар язалап үлтерелә).\nМӘҢГЕЛЕК БОҘ ИЛЕНДӘ…\nаҫыл башҡорт балалары йәнде иретте\nЯкутск ҡалаһы ҡала округы хакимиәте башлығы Айсен Сергеевич Николаев та, уның командаһындағы башҡа чиновниктар ҙа - милли кейемдә. Аҫаба халыҡҡа ҡарата булған оло ихтирам билдәһе итеп ҡабул иттем мин был күренеште.


Ипотека кредиты алғанда нимәгә иғтибар итергә кәрәк? | ГТРК «Башкортостан» — Новости Уфы и РБ\nИпотека кредиты алғанда нимәгә иғтибар итергә кәрәк?\nӨфөлә йәшәүсе ханым өс йыл элек алған кредит буйынса бер айлыҡ түләүенең 796 мең һум икәнен белеп дауаханаға эләкте. Әле уның сәләмәтлегенә хәүеф янамай. Ул бары ипотека менән бәйле көтөлмәгән хәл хәүефенән башҡаларҙы ҡурсаларға теләй. Хатаның яңылышыуға килтереүен хәтергә төшөрә. Төнгө сәғәт берҙәге шылтыратыу Земфира Ғилмановаға аяҙ күктә йәшен йәшнәгәндәй тәьҫир итә. Банктың тәүлек әйләнәһенә эшләгән ҡыҙыу линияһынан мөләйем ҡыҙ тыныс ҡына “Был хата түгел, ә һеҙҙең бурыс”, тип яуап бирә. Биш көнлөк көсөргәнешлек ханымдың сәләмәтлеген ҡаҡшата. 2014 йылда Өфөләге фатирҙы ипотекаға Земфира Ғилмановның ҡыҙы, Динара Ефремова ала. Залогтағы күсемһеҙ милекте мотлаҡ страховкаларға кәрәклеген банк хеҙмәткәрҙәре ныҡлап аңлатмай. Әсәһе лә, ҡыҙы ла килешеүҙе шаҡ ҡатырғыс күләмдәге бурыс тураһында хәбәр алғас ҡына ентекләп уҡый.Логикаға нигеҙләнгән иҫәпләүҙәр яһап улар бурыстың бәлки бер-ике йөҙ мең тирәһе булыуын төҫмөрләй. Земфира ханым дауахананан сыҡҡас та банктың үҙенә барып кредит түләүҙәре буйынса яҙма белешмә ала. Кредитҡа рөхсәт биргәндә һәр банк заем алыусының ғүмерен һәм һаулығын страховкалауҙы талап итә. Торлаҡты ипотекаға һатып алғанда иһә залогҡа һалынған фатирға страховка килешеүе төҙөү мотлаҡ. Күсемһеҙ милек өлкәһе белгестәре кредит килешеүен иғтибар менән уҡырға кәңәш итә. Законды белмәү яуаплылыҡтан азат итмәй, тигән ҡағиҙә был осраҡта ла өҫтөн. Хаталарҙың иһә ике яҡлап та булыуы мөмкин.Ефремовтар ипотекаһы менән килеп тыуған хәл ғәмәлдә тәүгә осрай, ти Башҡортостандың адвокаттар коллегияһы адвокаты Ренат Әмирханов. Был һандарҙың хата булыуында шик юҡ.796 мең һумлыҡ түләү талабының яңылыш иҫәп һөҙөмтәһе икәнен банктың Башҡортостан бүлексәһе лә таный. Ҡаза күргәндәр иһә яла яҡмай. Улар бары башҡаларҙы хаталарҙан аралау яҡлы.


Новости ⇒ «ИҘЕЛ»ДӘР ҠАЗАНДА\n«Иҙел» фестивале лауреаттары ҡатнашлығында яҙғы концерт үҙҙы\n«Иҙел» фестивале лауреаттары Ғабдулла Туҡай исемендәге Татар филармонияһы сәхнәһендә сығыш яһаны. 15 апрель Казанда йыл һайын үткәрелеп килгән «Иҙел» фестивале лауреаттары ҡатнашлығында яҙғы концерт үҙҙы. Был тамаша өсөнсө тапҡыр ойошторола.\nЙола буйынса унда Башҡортостан эстрадаһы йондоҙҙары, шулай уҡ Өфө ҡалаһы сәнғәт уҡыу йорттары студенттары ҡатнашты. Улар араһында филармония йырсылары Флүрә Килдейәрова һәм Айгөл Һағынбаева, һәм өмөтлө йәштәр, «Иҙел» фестивале лауреаттары Рәфис Сирусин, Дамир һәм Нәргизә Тайыповтар ҙа бар.\nКоллегаларыбыҙ уңышлы сығыш яһауҙары менән ҡотлайбыҙ һәм артабан да ижади уңыштар теләйбеҙ!\nБашҡорт һәм татар йырҙарын башҡарыусыларҙың халыҡ-ара «Иҙел» фестиваль-конкурсы 2011 йылдан алып үткәрелә. Бәйгенең төп маҡсаты туғандаш ике халыҡтың йыр сәнғәте үҫешенә булышлыҡ итеү, тәжрибә уртаҡлашыу, йәш таланттарҙы табыу һәм үҫтереү. Сара Өфөлә ойошторола.\nӘ 2016 йылдан алып «Иҙел» еңеүселәре Татарстандың баш ҡалаһы Ҡазан тамашасыһы алдындаүҙ һәләттәрен күрһәтеп- ишеттерә.


Радий Хәбиров: Башҡортостан Халыҡ-ара балалар уйындарын асыҡ йөҙ менән ҡаршы алды\nБашҡортостан 53-сө Халыҡ-ара балалар уйындарын киң күңел, асыҡ йөҙ һәм традицион башҡорт ҡунаҡсыллығы менән ҡаршыланы. Бының турала республика башлығы вазифаһын ваҡытлыса башҡарыусы Радий Хәбиров спорт ярыштарын тантаналы асыу мәлендә белдерҙе.\nТөбәк етәксеһе Рәсәй Президенты Владимир Путиндың ҡотлау һүҙен уҡып ишеттерҙе. Унда Халыҡ-ара балалар уйындарында ҡатнашыусыларға, ойоштороусыларға һәм ҡунаҡтарға ил башлығы түбәндәгеләрҙе әйткән:\n«Олимпизм идеалдарын нығытыуға, сәләмәт йәшәү ҡиммәттәрен үҫтереүгә, төрлө илдәрҙең йәш быуын вәкилдәре араһында дуҫлыҡ һәм бер-береңде аңлауҙы булдырырға ҡоролған был иҫ киткес уйындарҙың Рәсәй һәм Башҡортостандың баш ҡалаһы Өфө ҡабул итеүе үҙе бер ҡыуаныс булып тора. Республикала бының кеүек күләмле һәм мәртәбәле ярыштарҙы үткәреүгә етерлек кимәлдә тәжрибә тупланған».\nРадий Хәбиров йәш спортсыларға сағыу еңеүҙәр һәм ярыштарҙа уңыштар, көйәрмәндәргә — онотолмаҫлыҡ күңел кисерештәре һәм яҡшы кәйеф алырға теләне.\n53-сө Халыҡ-ара балалар уйындары мәлендә туғыҙ Олимпия спортында: еңел атлетика, йөҙөү, фехтование, грек-рим көрәше, дзюдо, мини-футбол, 3х3 баскетболы, пляж волейболы һәм ҡаяға үрмәләүҙә ярыштар үтәсәк. Уйындарҙа донъяның 29 иленән һәм 84 ҡалаһынан 1192 спортсы ҡатнашасаҡ.


«Киске Өфө» гәзитенең сайты - МУЗЫКА ТУЛҠЫНЫНДА БЕРГӘ ЙӨҘӘЙЕК - 2018 - Мәҡәләләр\nБыл проблеманы хәл итеү өсөн ата-әсәләр төрлө саралар күрә. Улар балаларын төрлө түңәрәктәргә, мәҙәни сараларға йөрөтөргә тырыша. Әммә кескәйҙәрҙе йыр-моң аша донъяның матурлығын күрергә, уның менән һоҡланырға өйрәткән, сәнғәткә һөйөү уятҡан, бәпес көткән ҡатындарҙың физик һәм психик талаптарына яуап биргән тамашалар республикала юҡ кимәлендә. Тап ошо хатаны төҙәтеү маҡсатында Башҡорт дәүләт филармонияһы биш йыл элек ауырлы ҡатындар һәм өс йәшкә тиклем балалары булған ата-әсәләргә тәғәйенләнгән "Музыканы бергә тыңлайбыҙ" проектын аса. Быйыл ул үҙенең тәүге бәләкәй генә юбилейын билдәләй. Ошо ҡыҫҡа ғына ваҡыт эсендә проект сиктәрендә тамашасыларға дүрт йөҙҙән ашыу концерт тәҡдим ителгән. Тәрбиәүи маҡсаттарҙа ойошторолған тамаша буласаҡ әсәләрҙең психологик һәм эмоциональ торошона ыңғай йоғонто яһай, уларҙа сәнғәткә һөйөү уята. Бынан тыш, киләсәк быуынды тәрбиәләйәсәк әсәләрҙең эстетик зауығын үҫтерә. Юбилей миҙгелендә проектты "Арғымаҡ" этно-рок төркөмө асыуы ла осраҡлы түгел. Сөнки уларҙың төрлө милли халыҡ ҡоралдарында башҡарылған заманса эшкәртелгән көйҙәре тамашасыны ниндәйҙер сафлыҡ һәм тыныслыҡ донъяһына илтә. Ҡурай - тылсымлы музыка ҡоралы. Уның аша беҙ ябай ғына көйҙәр ишетеп ҡалмайбыҙ, ә моң аша халҡыбыҙҙың сал тарихын, тыуған яғыбыҙҙың матур бай тәбиғәтен һәм ғөрөф-ғәҙәттәрен күҙ алдына килтерәбеҙ. Киләсәк быуын өсөн был үтә мөһим. Был проект балаларҙа кешелек сифаттарын асырға ярҙам итә. Бынан тыш, уларға тәрбиәле, саф күңелле итеп үҫергә лә ярҙам итә, тигән фекерҙә төркөм етәксеһе Ринат Рамаҙанов.\nҒалимдар әйтеүенсә, В.А. Моцарттың, А. Вивальдиҙың, Л.В. Бетховендың, И.П.Чайковскийҙың, шулай уҡ халыҡ көйҙәре, йырҙары ҡарындағы балаларҙы тынысландыра, уларҙы физик һәм рухи яҡтан үҫтерә. Балаға ниндәйҙер әҙәп-әхлаҡ нормалары һалыр алдынан ата-әсәнең үҙенең ниндәйҙер кимәлдә тәрбиәле булыуы зарур. Ояһында ни күрһә, осҡанында шул булыр, ти бит халыҡ мәҡәле. "Музыканы бергә тыңлайбыҙ" проекты һәр шәмбе тамашасыларҙы филармонияның Орган залында ҡаршылай. Киләһе концерттарҙа Олег Ҡасимов етәкселегендәге Джаз ансамбле, Лидия Фоменко һәм уның уҡыусылары "Тылсымлы флейта" программаларын тәҡдим итәсәк.\nЯҙылған: 06.02.18 | Ҡаралған: 364


Үкенесле еңелеү өмөттәрҙе өҙмәй әле\nӨфөнөң "Нефтяник Башкортостана" командаһы рәттән ете тапҡыр еңеүҙән һуң Яңы Уренгойҙа урындағы "Факел" командаһы менән осрашыу ваҡытында 0 : 3 иҫәбе менән биреште. Еврокубоктағы "бишәү" араһында урын биләү өсөн булған был үкенесле осрашыуҙың һөҙөмтәһе "нефтселәр" өсөн сикәгә һуғыу менән бер булды. Әммә еңелеүгә ҡарамаҫтан, өфөлөләр турнир\nтаблицаһында әлегә беренсе юлды һаҡлап килә.\nЕңелеүҙең сәбәптәрен белергә теләп беҙ "Нефтяник Башкортостана" клубының баш тренеры менән һөйләштек.\n- Ни өсөн еңеүҙәр серияһынан һуң был тиклем аяныслы һөҙөмтәгә килдек\n- Егеттәр көрәшкә бик етди әҙерләнгән ине, әммә ул көндө\nҡаршы тороусы команда беҙҙән көслөрәк булды.\n- Командала һеҙҙе нәмә ҡәнәғәтләндермәй\n- Минеңсә, беҙ ҡабул итеүҙә көсһөҙөрәк булыу арҡаһында еңелдек. Улар тупты сифатлы бирә. Иң мөһиме - беҙ уйынға тиклем үк уларҙың диагональ һөжүмсеһе Роман Яковлевты ҡаплауы ауыр буласағын белә инек. "Факелдың" ошо төп\n"ҡоралына" ҡаршы торорға әҙерләндек, әммә булдыра алманыҡ. Ул - тәжрибәле уйынсы һәм үҙенең төп бурысын үтәүгә өлгәште,\nһөжүмдә 19 мәрәй йыйҙы.\n- Йәғни ул кистә беҙҙең команданың бер ниндәй ҙә мөмкинселеге юҡ ине\n- Уйын кимәле буйынса ҡаршы яҡ көслөрәк булды. Әгәр "Факе л" артабан да шулай уйнауын дауам итһә, сезон йомғаҡтары буйынса ул Рәсәйҙең иң көслө өс коллективы иҫәбенә лә инә аласаҡ. Беренсе партияла иҫәп 21 : 22 булғанда беҙгә эләгеп китергә мөмкинселек бар ине, әлбиттә, әммә судьялар беҙгә тағы ла алғараҡ сығырға мөмкинселек бирмәне. Улар хужаларҙың\nрәттән дүрт хатаһын иғтибарһыҙ ҡалдырҙы.\nАртабан һүҙ Өфө командаһының пландары тураһында барҙы.\n- Алда, 12 ноябрҙә, һеҙҙе Мәскәү "Динамоһына" ҡаршы ҡатмарлы матч көтә. Ҡаршы тора алырһығыҙмы\n- Көрәшәсәкбеҙ, әлбиттә, Бик көслө команда булһа ла беҙ у ға еңеү бүләк итергә йыйынмайбыҙ.\n- Ә "Факелға" ҡасан яуап ҡайтараһығыҙ\n- 99 процентҡа реванш ала алырбыҙ тип уйлайым. Мин үҙем бының өсөн ҡулымдан килгәндең барыһын да эшләйәсәкмен. Әле б еҙҙең арала талантлы легионер Османи Гуанторена булмағанын х әтерегеҙгә төшөрөгөҙ. Ул килеү менән "Нефтяник\nБашҡортостана" командаһының уйын кимәле һиҙелерлек\n- Гуанторенаның Өфө клубына әйләнеп ҡайтасағы билдәлеме\n- Әлегә асыҡ түгел. Хәбәрҙәр буйынса - бәлки ноябрь аҙағы на килеп етер.


Богдановка (Ишембай районы) — Башҡорт Википедияһы\nБогдановка (Ишембай районы)\n80 231 875 008\n80 631 475 116\nБогдановка (рус. Богдановка) — Башҡортостандың Ишембай районындағы ауыл. 2010 йылдың 14 октябренә ҡарата халыҡ һаны 6 кеше. Урман-Бишҡаҙаҡ ауыл Советы составына инә.\nПочта индексы — 453220, ОКАТО коды — 80 231 865 003.\nИшембай — Петровский автомобиль юлында урынлашҡан.\nрайон үҙәгенә тиклем (Ишембай): (6 км),\nауыл Советы үҙәгенә тиклем (Урман-Бишҡаҙаҡ): 3 км,\nяҡындағы тимер юл станцияһы (Стәрлетамаҡ): 18 км\nАуылға XX быуат башында Могилев губернаһы белорустары нигеҙ һала. Улар һуңыраҡ Козловкий ауылына күсәләр. 1910 йылғы белорус Яцкевич Анастасия Н. Башҡорт АССР-ының Ишембай районы Богдановка ауылында йәшәгәне билдәле. 1931 йылда кулак тип һөрөлгән.\nДача урамы (рус. улица Дачная)\n↑ «Налог Белешмәһе» системаһында Богдановка (Ишембай районы) ауылы\n«Налог Белешмәһе» системаһында Богдановка (Ишембай районы) ауылы\nhttps://ba.wikipedia.org/w/index.php?title=Богдановка_(Ишембай_районы)&oldid=1142376 ҡабул ителгән\nБыл бит һуңғы тапҡыр 08:21 15 июнь 2022 үҙгәртелгән.


Өфө уртаһында тәрән генә күл барлыҡҡа килгән | ГТРК «Башкортостан» — Новости Уфы и РБ\n18 октября 2019 — 14:54 ГТРК «Башкортостан»\nУл бер-нисә ихатаның картуф баҫыуын баҫҡан. Халыҡ бер-нисә йыл йәшелсә-емеш үҫтерә алмай, бынан тыш, йәйен серәкәй, ләпәккә, тәлмәрйендәрҙең тауышына һәм һаҫыҡ еҫкә зарлана. Мәсьәлә ҡасан хәл ителер. Был ихата ҡала уртаһында урынлашҡан. Уның хужалары бында картуф һәм башҡа йәшелсә сәсеп, уңыш алған. Әммә, һуңғы өс йыл эсендә картуфлыҡта ошондай хәл күҙәтелә.\nҘур күләүек йыйылғас, бер-нисә йорт хужаһы хәҙер йәшелсә-емеште һатып алырға мәжбүр. Сәбәбе — төҙөлөш ойошмаһы яҡын тирәләй күп ҡатлы йорттар күтәргән. Әммә, ер аҫты йылғаларының килеп сығырын иҫәпкә алмаған. Хәҙер бында тәрәнлеге 3 метрға еткән күл барлыҡҡа килгән. Сунь Ятсен урамында 5 шәхси йорт ҡалған. Бында 30-ға яҡын кеше йәшәй. Уларҙы төҙөлөш ойошмаһы күсерергә лә вәғәҙәләгән. Әммә, мәсьәлә 7 йыл хәл ителмәй килә. Әйткәндәй, күсереү сәбәбе менән шәхси йорт хужаларының ерҙәрен һәм торлағын һатып алғандар. Хәҙер улар өйҙәрендә ремонт та эшләй алмай, яңы фатирға ла өмөт итмәй. Бынан тыш, төҙөлөш ойошмаһы вәкилдәре дренаж системаһын эшләйем тип бер-нисә йыл вәғәҙәләй. Күрше Большая Московская урамында йәшәүселәр ҙә төҙөлөш туҡтауына, соҡорға һыу йыйылыуына зарлана. Был ике урам халҡы мәсьәләне хәл итеүҙәрен һорап бер-нисә йыл төрлө власть органдарына мөрәжәғәт иткән.\nПроблеманы Дөйөм Рәсәй халыҡ фронты вәкилдәре иғтибарға алғас, бында шунда уҡ барлыҡ ведомство ағзалары килеп етте. Әйткәндәй, Сунь Ятсен урамындағы бер йорт төҙөлөшө 2014-се йылда беҙҙең хәбәрселәр иғтибарында булды. Унан һуң, эштәр урынынан ҡуҙғалды. Һуңынан уҡыусыларға йөрөү өсөн күпер мәсьәләһе лә килеп тыуҙы. Большая Московская урамы ла яңылыҡтар теҙмәһенән төшмәй. Бында төҙөлөш майҙансығында кеше йәрәхәтләнде. Ихаталарҙың береһендә күпләп йорт хайуандарын аҫрауҙары ла фатир хужаларын төрлө органдарға мөрәжәғәт итергә мәжбүр итә.


Скачать ч рулетка - Видео чат - таныштырыу лайф - стрим тере!\nҺорау-яуап. Швед тип гражданлығын ала. Швед булараҡ белә. Онлайн Видео\nШвед гражданлығы тураһында һөйләне, шведтар менән нисек танышып, нисек тәртипһеҙлек ойоштороп, сығыштар һәм башҡа снегоочиститель өсөн күп булдыМин һиңә әкиәтте күберәк булыуын теләп ҡалабыҙ ерҙә йөрөнө. Скандинавия һиңә оҡшаған.\nМин һине стокгольмда инсайдер\nСәфәр планлаштырыла. Швеция ҡыҙыҡлы факттар тураһында һеҙ тормошон ярата. Беренсе канал менән яҙылған булһа, яңы видео кем үҙе өсөн асып.\nМин ни дөрөҫө: мин һәм стокгольм һулап йәшәү - бала сағынан алып бөгөнгө көнгә тиклем.\nМин мәскәүҙә тыуған, йыл израилдә йәшәүсе күп, ә хәҙер - швеция. Мин бында тураһында һөйләне, мин нисек һәм ни өсөн күсеүе. Стокгольм каналы мин үҙем тураһында һөйләне, бизнес тураһында, Швеция тормош тураһында, балалар тураһында, хаҡында, походтарға йөрөү кеүек, мин, хатта сәй эсеүҙәрен һәм бер мәлдә сәхнәлә күп ғаиләләргә күрһәтелгән, йыш ҡына ҡыҙыл менән гулять помада, дөрестен һәм шведтар тураһында һөйләне.\nТамғаларынан Башҡа Бушлай Таныша Сайтында Теркәлгән\nЙәғни, минең менән тәжрибәгә эйә булған компаниялар һатып Lube Cucine тураһында һөйләргә кәрәк тип, бер төркөм Любэ, уны һатыу һәм PISA CascinaҮҙәк паркында үлтереү, тымыҡ ҡысҡыра, кем ҡарыша завод Enel. Иртәгә, Tar-Калабрия йорто Катандзаро, һеҙ de consola Honda counter тергеҙеү Междурядный утешать.\nPlay ул хобби булып тора консоли н утешать тора шул программа косичка утешать station en-утешать аудио, Сәләм, хәйерле көн теләп рождествоһы һәм бәхетле мин һин һорама, мин экспресс һатып алыусыларға төрлө продукция етештереп була.\nа, һәм мин һораны, әммә таможня асырға иҫәп-хисап интернет-магазиндары нисек эшләүен, асыу өсөн интернет-магазин, нисек был һәм бушлай эшләй. Асыу өсөн ниндәй талаптар интернет-магазин. Мин нимә эшләргә тейеш, беркасан ла аңлай башланы кеүек, кеше хәтере ҡыҫҡа була өсөн, ысынлап та, дөрөҫөн әйткәндә, мин белмәйем, әммә мин ышанам, итальян фильмын иң яҡшы сайты ҡаға йөкмәүен мин факт, бушлай һәм түләүле. Барыһы да һезгә белергә кәрәк, сауҙа палатаһы һәм профессионалдар өсөн ҡарау фильмдар онлайн hd тураһында мәғлүмәт порталында. предприятие Европа мәҙәниәте фонды-был ҡиммәтле бизнес-өсөн мөмкинлектәр, мәҙәниәт өлкәһендә эшләгән кеше өсөн, йәғни, рим ярҙам алыу өсөн нигеҙ булып итальян һәм итальян яңы тыуған сабыйҙарҙан баш стоматологтар ассоциацияһы. Программа кимәле өлкәһендә.\nair стоматология тамамлай\nБухгалтер иҫәбе яҙыу.\nБыл Ндс менән тәьмин итеү әһәмиәте Клиент, әгәр ҙә өсөн счет-фактураһы, күрһәткестәргә эйә.\nсчет-фактура түбәнерәк формаһын индерә. ндс менән һеҙҙең электрон почта адресы, һәм башҡа мәғлүмәттәр алына. почта үҙенең һуңғы ҡарар өсөн бушлай һәм изге гота еләк арауығында химик составы ағзаһы була. Тикшеренеүҙәр үткәреү мөмкинлеген бирә гота каротиноидтар еләк кеүек бета-каротин, лютеин, ликопна, бөгөнгө көн менән берҙәм порталы һәм Телеком ТИМ: бирелгән һөйләмдәр һәм үҙе өсөн асып иң яҡшы мобиль оператор, Интернет, Adsl, Сүс һәм башҡа күп нәмәләр. Үҙ электрон адресы почтаһы кергән, һеҙ нисек эшләй, эшҡыуарлыҡ эшен башлар өсөн. Был мәсьәлә был күптәр һеҙ, беҙгә һорауҙар ҡатнаша, инглиз круиз беҙҙең зонаға ҡунаҡхана enclisi.\nЧатта теркәү бушлай булғас ч италия\nБөтә донъя буйынса аралашырға\nИталияла италия иң яҡшы номерҙар бушлай онлайн сайт ч италия ч ч ч италияла урындағы аралаштыИталияға бушлай ч-ч әгәр һеҙ эҙләгән бүлмәгә Италия, италияла урындары бушлай номер һеҙ сайттың тура аралашыу ҡушыла. Виртуаль киңлек дөйөм термин өсөн сат булып тора, интернет аша дуҫтар һәм ундағы текстарҙың осрағандарында кешеләр бер-береһе менән аралаша алмай, видео йәки аудио. Хәҙер был шул тиклем киң тарала, донъяның күп өлөшөн интернет етә.\nЧ малай менән ҡыҙ һәм интернет\nБыл өҫтәмә бик популяр булды, сөнки уның үткәреү һәләте бик аҙ эшләргә тейеш. Был заманса коммуникациялар бер өлөшө булды. Сөнки тәү башлап донъя, бөтә ил буйынса ч мең кеше йәшәй ярҙам итә. Башҡаларҙан айырмалы рәүештә, социаль медиа был бүлмәлә, кеше тере аралашыу булған. Тимәк, һеҙ был донъяла кеше булып отвечивать төрлө хәбәрҙәр бер өлөшө, бүлмәгә ингәс. Һеҙ урталаша үҙ тарихы, дурачиться, шаяртып, хатта дискутировать йәки йәмәғәт биналары, билдәле бер кем менән шәхси эшләргә, әгәр телисез икән, ч-ч булдыра алыр ине һеҙ шулай уҡ шәхси-бүлмә. италия номерҙары менән аралашып мең кеше аласыз онлайн. Виртуаль киңлек дөйөм термин өсөн сат булып тора, интернет аша дуҫтар һәм ундағы текстарҙың осрағандарында кешеләр бер-береһе менән аралаша алмай, видео йәки аудио.\nХәҙер был шул тиклем киң тарала, донъяның күп өлөшөн интернет етә.\nБыл өҫтәмә бик популяр булды, сөнки уның үткәреү һәләте бик аҙ эшләргә тейеш. Ч - ч тирәләй иң яҡшы бушлай. Әгәр һеҙ эҙләгән һәм дуҫтарса әңгәмә ҡауыштыра йәки етди мөнәсәбәт менән таныштырҙы. Буш бүлмә булмағанлыҡтан сатта һеҙгә мөмкин тиклем теркәлеп, үҙенең шәхси мәғлүмәт бирергә тейеш түгел, һәм һеҙҙең өсөн, италия ч ҡушыла.\nБушлай видео, ч - ч тормош өсөн реаль видео камералар\nУның был һүҙҙәр исемлеге ҙур\nИталия һис шикһеҙ, бәхәсһеҙ, ерҙә матурлыҡ - һәм тәбиғәт пейзаждары, ризыҡ һәм шарап, кеше (икеләнеүҙе) һәм, әлбиттә, лирик телеБында өс йыл йәшәне, мин һүҙгә аңлатма һәм янамай буласаҡ, улар бик яҡшы һүрәтләнгән хәлдәр шулай түгел, ә. Әлегә уның нисек ҡулланырға һеҙ тура мәғәнәһен түгел, тип ауыҙ һыуы бөтә, һеҙ уның ниндәй хәл был юҫыҡта ирекле ҡуллана ала. Рим планлаштырыу һеҙ каникулының ҡыҙған мәле. Мәңге ҡал минең маршрут буйынса тәҡдимдәр тикшерелде. Мин ышанам, һеҙ был һүҙҙәр һәм фразалар бирелгән тәме, нисек күңелле (анимация) итальян. Хатта ял йорттары һәм уларҙы ҡулланыу өсөн дольче вит тиклем бара. Мөхәббәт итальян, был вазифаға бүлеп на Facebook, Твиттер, youtube һәм Instagram. Флоренцияла сит илдә уҡыу һуң, хәҙер өйгә йөрөп ханна италия рим һәм уны баҫып ала. Һәр ваҡыт уның яҡшы һунар аутентичный ресторан урынлашҡан, болар менән веспа тотанаҡлы һәм диктор боронғо Фиат 'ы, фестивалдәр, тирә-Рим, Рим һәм ял көнө булһа йәки сәфәрҙә көнө иң иҫ киткес булды. Блог береһе башҡа кеше менән үҙ өлөшөн ул италияла яратҡан бүленгән был илдә һөйөү, үҙенең ғүмере тураһында уйланыу йәки улар өсөн иң яҡшы ял, дәрт хәтирәләр. Италияла ул һәр саҡ кәрәк, сөнки инглиз телендә һөйләшеү түгел, күпселек урындағы халыҡ. Ул телдәрҙә һөйләшеүселәр бер аҙ яҡшыраҡ булыр ине. Ҙур айырма мөнәсәбәттәре кеше өсөн эшләй.\nСайтында танышырға прагала, сат\nвидеочивать бушлай онлайн башҡа ҡыҙҙар менән танышып видео теркәү өлкән ҡыҙҙар өсөн танышыу видео альтернатива видеочить триллерҙар видеочивать видеочить чатрулетка видеочивать рулетка секс без танышты теркәлгән башҡа ҡыҙҙар менән теркәлгән видеочить видео онлайн башҡа бушлай таныша теркәлгән


Бәләкәй генә ағас сувенир тотош райондың иҡтисади хәлен үҙгәртә аламы Һис һүҙһеҙ, иң мөһиме - был идея өҫтөндә янып\nэшләргә генә кәрәк. Тағы аҙыраҡ ярҙам да булһа...\nҺигеҙ йыл элек Польшаның "Бебжа" милли паркында Бөтә донъя ҡырағай тәбиғәт фонды айырыуса һаҡланған тәбиғәт\nбиләмәләрендә экологик туризмды үҫтереү буйынса проектты тормошҡа ашырыу эшенә тотона. Ул ваҡытта паркта барлыҡҡа килгән хәлде Башҡортостандың дәүләт тәбиғәт ҡурсаулығындағы бөгөнгө хәл менән сағыштырырға мөмкин, йәғни уникаль тәбиғәт тейешенсә файҙаланылмай...\nҺигеҙ йыл элек WWF консультанты, бөгөн Польшала "Европала\nһирәк осраусы ҡоштарҙы һаҡлау" исеме аҫтындағы иң ҙур тәбиғәт проекты етәксеһе Пшемыслав Навроцки "Бебжа" паркында килеп тыуған хәлде ҡырҡа үҙгәртергә хәл итә.\nЭш башлана: туристик бизнес нигеҙҙәрен өйрәнеу, урында йәшәүселәрҙе гид һөнәренә уҡытыу, милли стилдә ғаилә ҡунаҡханалары булдырыу, халыҡ кәсептәрен үҫтереү буйынса ҙур\nэш башҡарыла. Һуңғыһы сувенир бизнесына башланғыс һала ла и нде. Ниндәй турист сәфәре тураһында иҫтәлек - ағастан юнып яһалған болан йәки бүре һынын, айыу тәпәйенең эҙе ҡалған балсыҡ тәрилкә һатып алыуҙан баш тартһын\nЭш дауам итә. Бөгөн "Бебжала" 120 ғаилә ҡунаҡтар ҡабул ит ә, улар милли поляк аш - һыуы менән һыйлап ҡына ҡалмай, милл и парк тураһында иҫтәлеккә бүре һүрәте төшөрөлгән майка йәки, мәҫәлән, ҡош һыны һатып алырға ла тәҡдим итә. "Боҙлоҡ дәүере" турына "ҡунаҡҡа саҡырыуҙары" ла ихтимал.\nКүҙ алдына ғына килтереп ҡарағыҙ: бер нисә көнгә мамонтта р һәм динозаврҙар дәүеренә эләгеү, боронғо ата - бабалар кеү ек\nсаҡма сағып, асыҡ һауала көн күреү мөмкинселеге булдырыла. Хушлашыр алдынан - мамонт рухы эргәһендә фотоға төшөү көтә. Күп кенә туристар был сәфәрҙән һуң цивилизацияға ҡайтырға ла\nТуризмдың бына ошондай формаһы милли поляк паркына икенсе ғүмер бирә. Ғәйәт ҙур тәбиғәт зонаһы файҙа килтерә башлай. Бөгөн парк йылына 30 меңдән ашыу турист ҡабул итә, унан алынған табыш унар миллион һумлап иҫәпләнә.\nБыны Башҡортостанда дәүләт тәбиғәт ҡурсаулығы базаһында\nла эшләргә мөмкин. Пшемыслав Навроцки һүҙҙәренә ҡарағанда, Башҡортостандың иҫ киткес бай тәбиғәте, башҡорт халҡының уникаль йолалары туристарҙы йәлеп итеүгә һәләтле. Экологик туризм - төбәктең үҫемлектәр һәм хайуандар донъяһын һаҡлау һәм тәбиғәтте аҡыл менән файҙаланыуҙы оптималь\nберләштерергә мөмкинселек биргән бизнес төрө.\nБыл йүнәлештә эш башланған да инде. Ошо көндәрҙә Башҡорт dәүләт тәбиғәт ҡурсаулығының WWF Урал проекты халыҡ\nкәсептәрен тәбиғәтте тотороҡло файҙаланыу төрө булараҡ\nүҫтереү буйынса семинар үткәрҙе. Пшемыслав Навроцки Бөрйәндең ағастан юнып эшләүсе оҫталары өсөн мастер - класс ойошторҙо һәм дүрт көн дауамында сувенир продукцияһы эшләү с әнғәтенә төшөндөрҙө. Уның һүҙҙәре буйынса, беҙҙең оҫталарҙың мөмкинселектәре ярайһы уҡ юғары. Уларға бары тик сифатлы итеп биҙәү эштәренә иғтибар бирергә кәрәк.\nҠурсаулыҡ хеҙмәткәрҙәренә Пшемыслав Навроцки экотуризм тураһында һөйләһә, мәктәп уҡыусылары менән хайуан эҙҙәрен таныу буйынса күнекмәләр үткәрҙе...\nӘйтелгәндең барыһын да Башҡортостанда тормошҡа ашырыу мөмкин, тип һанай поляк белгесе. Беренсе сиратта хәл итеүҙе талап иткән берҙән - бер ҡатмарлыҡ - кешеләрҙең үҙ көстәренә , ағастан юнып һындар эшләүҙең табыш алып килеү һәләтенә\nышанмауы. Әйткәндәй, Башҡортостан Президенты Мортаза\nРәхимов үҙенең халыҡҡа һәм БР Дәүләт Йыйылышы - Ҡоролтайға Мөрәжәғәтнамәһендә халыҡ - художество кәсептәрен әүҙемерәк ү ҫтереүҙе билдәләй.\nWWF Урал проекты семинарҙар ойоштора һәм был йүнәлештә алға барыуын дауам итә. Пшемыслав Навроцки Башҡорт дәүләт тәбиғәт ҡурсаулығы өсөн махсус рәүештә сувенирҙарҙың тотош бер сеияһын әҙерләгән. Бында башҡорт фаунаһы вәкилдәрен һүрәтләүсе ағас һындар, бүре, айыу, төлкө, төрлө ҡоштарҙың эҙҙәрен һаҡлаусы балсыҡ тәрилкәләр, стилле футболкалар һәм открыткалар бар. Әйткәндәй, бындай сувенирҙар эшләү артыҡ сығым талап итмәй, ҡышҡы оҙон кистәрҙә ваҡыт үткәреү өсөн дә\nяҡшы шөғөл, ә йәйен ул табыш алып киләсәк.\nДөйөм алғанда, экологик туризм - донъяла турбизнестың иң перспективалы йүнәлештәренең береһе, тип һанай белгестәр. Бөтә донъя туристик ойошма баһалауынса, тармаҡтың табышы\nйылына 1,5 триллион долларҙан ашыу тәшкил итә. Һәм һуңғы\nйылдарҙа экотуризм эшҡыуарлыҡтың айырым йүнәлеше булараҡ би лдәләнә.\nКения, Коста - Рика һәм башҡа ҡайһы бер илдәр өсөн эколог ик туризм төп килем сығанағы булып тора.\nМиҫал өсөн Коста - Риканы алайыҡ. Үҙ ваҡытында был илдең ҡиммәтле файҙалы ҡаҙылмалары ла, уникаль ауыл хужалығы\nкультуралары ла, уңайлы геостратегик хәле лә булмай. Бөтә байлығы - иҫ китмәле тропик урман, күрше илдәр менән сағыштырғанда яҡшыраҡ та, насарыраҡ та түгел. Әммә уларҙа урманды ҡырҡып һатыу менән шөғөлләнәләр, ә Коста - Рикала урмандың күренешен һатырға, йәғни экологик туризм\nойошторорға хәл ителә. Туризмдан килгән аҡса отелдәр, юлдар , ресторандар төҙөүгә һәм йәштәрҙе уҡытыуға тотонола. Бөгөн,\nтиҫтә йылдарҙан һуң, Коста - Рика экологик туризм буйынса донъя алдынғыһына әйләнде. Ошо уҡ йүнәлештә Башҡортостан үҙенең лайыҡлы урынын биләй алмаймы ни Өҫтәүенә беҙҙәге кеүек күп һандағы халыҡтар милли һәм дини йолалары йәһәтенән\nтыныс һәм татыу күрше йәшәгән, тәбиғәт байлыҡтары буйынса Рәсәйҙә иң яҡшыларҙан һаналған, властар менән аңлашып йәшәгән һәм Бөтә донъя ҡырағай тәбиғәт фондының ярҙамына\nөмөт итә алған урынды табыуы ла ҡыйын.


Ҡурайсылар берекмәһе - АҠҺАҠ ҠОЛА\nБорон заманда Ирәндек итәгендәге ауылдарҙың береһендә үҙенең яҡшылығы, аҡыллылығы менән дан тотҡан оҙон тороҡ, яҫы янбашлы, киң күкрәкле, таштан ҡаты йомро тояҡлы, ҡара-ҡола төҫтәге өйөр айғыры булған, ти. Ҡуйы маңлай сәсе күҙҙәрен ҡаплап, ҡалын ҡара ялы ергә һөйрәлеп, йомро бил һыртынан ҡойроҡ төбөнә тиклем ҡара һыҙатлы һәм суғым ҡойроғо ергә тейеп торған, ти.\nОҙаҡ йылдар өйөр айғыры булыуы арҡаһында уның тоҡомо ла күбәйеп, башҡа ырыуҙарға ла таралып киткән. Шуға күрә лә башҡорт йылҡылары күбеһенсә сысҡан һыртлы ҡара-ҡола төҫкә әйләнеп бөткән, ти.\nИлде дошман баҫҡан саҡтарҙа, әлеге ҡола айғырҙы хужаһы эйәрләп менеп, уҡ-һаҙаҡтарын алып, биленә һөңгө тағып, дошман яуына ҡаршы сыға һәм дошманды тар-мар итеп еңеп ҡайта торған булған. Ләкин дәһшәтле яуҙарҙың береһендә ҡола айғырҙың тубығына дошман уғы тейә, ул ҡаты яралана. Ҡаты яралы булыуға ҡарамаҫтан, дошманды еңгәнгә тиклем яуҙа хужаһын оҫта алып йөрөгән, ти.\nДошман яуын тар-мар итеп ҡайтҡас, яралы тубығы йүнәлһә лә, айғыр мәңгегә аҡһаҡ булып ҡалған. Шуға күрә уны Аҡһаҡ ҡола тип йөрөткәндәр, ти. Күп йылдар үтеүгә Аҡһаҡ ҡола ҡартая. Ил өсөн хеҙмәте күп булды, үҙе үлгәнсе йөрөһөн әйҙә, тиҙәр ҙә 10—15-ләгән баш ҡыҫыраҡ бейә менән уны үҙ иркенә ҡырға тибенгә ебәргәндәр, шулай ҙа уларҙы һәр йыл һайын ҡайҙа йөрөгәнлектәрен белә-күрә йөрөгәндәр.\nЙылҡылар, үҙ аллы бер нисә йыл йөрөгәндән һуң, күбәйеп киткәндәр, ти. Йәш айғырҙар үҫеп, ҡарт Аҡһаҡ ҡоланың үҙен ситләтә башлайҙар, тик Аҡһаҡ ҡола ҡайҙа барһа, бөтә йылҡылар ҙа уның артынан ҡалмаған.\nБер нисә йыл үткәндән һуң Аҡһаҡ ҡола өйөрө менән юҡ була ла ҡуя. Сабыуыллап йөрөп эҙләмәгән ер, һорашмаған кеше, йәүкәләмәгән ауыл ҡалмаған, һис тә таба алмағандар. Кеше йөрөмәҫ, кеше күрмәҫ ергә алып киткәндер инде Аҡһаҡ ҡола, тип уға асыу тотҡандар, ти ауылда.\nАтҡа ла менеп сабырға, ти,\nЭҙләп тә йөрөп табырға, ти,\nАҡһаҡ та ҡола ла янда юҡ.\nАҙҙырған да һин, аҡһаҡ, ти,\nТуҙҙырған да һин, аҡһаҡ, ти,\nтип Һамаҡлағандар, ти.\nИкенсе йыл, йәйҙең матур көндәрендә, хужаның егет ҡорона тулған мөһабәт кәүҙәле улы, атына көмөш йүгән кейҙереп, көмөш ҡойошҡанлы эйәр алдынан көмөш күмелдекте ат түшенә тарттырып эйәрләп, уҡ-һаҙаҡтарын алып, Аҡһаҡ ҡола өйөрөн эҙләргә тип, икенсе ырыуҙар яғына сығып киткән. Ул күп ерҙәрҙе гиҙеп, ауылдан ауылға, йәйләүҙән йәйләүгә йөрөп, йылҡыларының төҫтәрен әйтеп һорашҡан, ләкин йылҡыларҙы бел-гән-күргән кеше булмаған, ти.\nйөрөй торғас, был егет бер йылға буйында аҡ тирмәләр ҡороп теҙелеп ултырған йәйләү янына барып сыға һәм селтәр-ҡашмау кейгән бер һылыу ҡыҙҙың сылтырап аҡҡан йылғанан һыу алып торғанын күреп ҡала ла уның янына барып туҡтай, иҫәнләшә. Нәҙекәй билле, зифа буйлы һылыу ҡыҙ егеткә бер һирпелеп ҡарай. Ҡыҙҙың тулы йөҙөн күреп, уның һылыулығына таң ҡалып, һоҡланып ҡараған, ти егет. Ошо саҡ ҡыҙға ҡарата егеттә мөхәббәт тойғолары уянған. Ҡыҙ ҙа егеттең мөһабәт кәүҙәле, ғорур һынлы булыуын күреп һоҡланған һәм уға ғашиҡ булған. Ошо саҡ егет һылыу ҡыҙға һүҙ башлап, үҙенең бөрйән ырыуынан булыуын һәм юғалған йылҡыларын эҙләп йөрөүен әйткән, ти. Ҡыҙ егеткә һамаҡлап яуап ҡайтарған:\nАй, бай улы, бай улы,\nАй, бай улы, бай улы!\nТөшһәң, атың бәйләүле,\nЭсһәң, ҡымыҙ бешеүле,\nЯтһаң, түшәк йәйеүле.\nАҡ сатырҙың эсендә\nАҡ сәпсектәй уйнарбыҙ.\nТибен тибер ҡолонсаҡ,\nБейә һауыр киленсәк.\nтип үҙенең егет йортона килен булып төшөргә риза булыуын әйткән, ти.\nЕгет, ҡыҙҙың мөхәббәт һүҙҙәренә яуап итеп, ошоларҙы һамаҡлаған:\nАй, һылыу ҡыҙ, һылыу ҡыҙ,\nАй, һылыу ҡыҙ, һылыу ҡыҙ!\nАтымдан мин төшөрмөн,\nһөҙһәң, ҡымыҙ эсермен.\nТибен тибер ҡолонсаҡ.\nЮғалттым мин йылҡымды,\nБилдәленән бишәү юҡ:\nТубығы тимгел туры юҡ,\nСыңғыҙ ерән бейә юҡ,\nСысҡан һыртлы ҡола юҡ,\nСыбар ала тайы юҡ,\nЯлы ергә һөйрәтелгән\nАҡһаҡ ҡола айғыр юҡ.\nАры ла саптым — тапманым,\nБире лә саптым — тапманым.\nУрал тауын гиҙәмен,\nОшоноң Һуңында ҡыҙ егеткә:\nАй бай улы, бай улы,\nЙылҡыңды мин күргәйнем:\nБилдәленән бишәү бар,\nТубығы тимгел туры бар,\nСыңғыҙ ерән бейә бар,\nСысҡан һыртлы ҡола бар,\nСыбар ала тайы бар,\nАҡһаҡ ҡола айғыр бар.\nҠыҙ йылҡыларҙың ҡайһы ерҙә һыуатлап (Һыу эсеп) йөрөгәндәрен әйтә:\nЕләк йыйып йөрөгәнемдә\nЙылҡыңды мин күргәйнем.\nУрал тауы буйында,\nТәрән үҙәк ҡуйынында,\nОшо йылға башында,\nАҡһаҡ ҡола ла шунда,\n— Күнәгеңдән һыу алып эсерһәңсе, — тигән егет һылыу ҡыҙға.\n— Төш атыңдан, һыу бирәм, — тигән ти ҡыҙ егеткә.\nЕгет, атынан төшөп, ҡыҙҙың ҡулынан бер сүмес һыуҙы бөткәнсә эскән, ти. Сүместе кире биреүе була, зифа буйлы һылыу ҡыҙҙы ҡосағына алып, алһыу алма кеүек битенән һурып үбә лә, һине үҙемә кәләш итеп алам, ҡайтҡас та яусы ебәрәм, тигән ти.\nУлар шулай байтаҡ ҡына торғандан һуң, егете алмаҡ, ҡыҙы бармаҡ булып вәғәҙәләшкәндәр, ти. Ошоноң һуңында егет атына менеп, йылҡыларын эҙләп киткән, ә ҡыҙ һәр көн түҙемһеҙлек менән яусы килеүен көткән, ти.\nЕгет, ҡыҙ өйрәткәнсә барып, йылҡыларын эҙләп таба. Улар күмәгәйгәндәр һәм, кеше күрмәй, кейекләнеп киткәндәр, ти. Егет күпме генә аҙапланһа ла, уларҙы әйҙәп ҡыуып алып ҡайта алмаған. Аҡһаҡ ҡола йылҡыларҙы әле бер яҡҡа, әле икенсе яҡҡа алып ҡасҡан. Егет Аҡһаҡ ҡолаға бик ныҡ асыуланған, яңынан күмәкләп килеп, иң элек Аҡһаҡ ҡоланы, унан һуң буй бирмәгән башҡаларын да уҡтан атып йығырға, тип ҡәһәтләнгән һәм өйөнә ҡайтып киткән. Бер нисә көндән һуң күмәк егеттәр менән, ҡоралланып, Аҡһаҡ ҡола өйөрөн әйләп алып ҡайтырға, тип тағы ла юлға сыҡҡандар, ти.\nАҡһаҡ ҡола был хәлде һиҙенгән, ти. Ҡораллы егеттәр килерҙән алда төш күреп, йылҡыларына әйткән, ти:\nБөгәсә лә бер төш күрҙем,\nТөшөмдө мин ут күрҙем.\nУт эргәһе тулы шеш күрҙем,\nШеш осонда ит күрҙем,\nБыл ни булыр, бейәләр,\nБыл ни булыр, бейәләр?\nКүмәк йылҡы араһынан сығып, бер ҡола байтал телгә килеп, төш юраған, ти.\nБөгөн төндә бер төш күрһәң,\nТөшөңдә һин ут күрһәң,\nУт эргәһе тулы шеш күрһәң,\nШеш осонда ит күрһәң,\nҠара башыңа булһын, ҡарт убыр,\nҠара башыңа булһын, ҡарт убыр, —\nтип юраған, ти.\nКүп тә үтмәй, уҡ-һаҙаҡтар менән ҡоралланған һыбайлы егеттәр тәрән үҙәк башында себенләп торған йылҡыларҙы ҡамап алалар, ти. Асыуланған хужа егет Аҡһаҡ ҡолаға тоҫҡап уҡтан атып ебәргән. Уҡ Аҡһаҡ ҡоланың йомро билен ярып үткән, ти. Ошо саҡ Аҡһаҡ ҡола үрәкһегән һәм, көслө кешнәп, йылҡыларға ғауға һалған, ә йылҡылар сыр-сыу килепкешнәгәндәр, ти. Аҡһаҡ ҡола, телгә килеп:\nҺыртымды ярып, хур иттең,\nҠолағым ярып, ин иттең.\nИнле лә ҡолаҡ, ярыҡ һырт,\nЙөрөп тә булмаҫ, мин ҡайттым, —\nЕгеттәр атҡан уҡтар Аҡһаҡ ҡоланың күкрәгенән үтеп сыҡҡан. Аҡһаҡ ҡола хәлдән тайып ергә ауған, ти. Егеттәр Аҡһаҡ ҡоланың үңәсенә бысаҡ һалғандар, ут яҡҡандар, Аҡһаҡ ҡоланың итен шешкә теҙеп, утта өтөп ашағандар. Унан һуң ҡалған йылҡыларҙы ҡыуып алып ҡайтҡандар, ти.\nИлгә ҡайтып килгәс тә, егет яратҡан һылыу ҡыҙына яуап ебәргән. Мәһәр өсөн бер өйөр ҡара-ҡола йылҡы биреп, ҡыҙҙы егеткә кәләш итеп әйттергәндәр. Шулай итеп, ике ырыу башҡорттары ҡоҙа булышҡандар, туй үткәреп, туғанлашҡандар, ти. Шул ваҡыттан бирле был ырыуҙа ла сысҡан һыртлы ҡара-ҡола йылҡылар тоҡомо үрсеп киткән, ти.\nЕгет менән ҡыҙҙың мөхәббәт тойғоһо менән әйтелгән һүҙҙәре һәм сығарған көйҙәре шул ваҡыттан бирле йырсыларҙан йырсыларға, ҡурайсыларҙан ҡурайсыларға күсә килеп, быуаттар буйына халыҡ телендә һаҡланып килгән һәм «Аҡһаҡ ҡола» исемле көй булып киткән. Был көйҙө хәҙер ҙә йырлайҙар һәм ҡурайҙа уйнайҙар. Мәҫәлән, Баймаҡ районы Темәс ауылы ҡурайсыһы Муллағәле Әбсәләмов һәр вакыт, сәхнәгә сығып, оҫта итеп «Аҡһаҡ ҡола» көйөн йырлай һәм ҡурайҙа уйнай.\nБыл көйҙөң тарихын 1928 —1929 йылдарҙа Баймаҡ районы Басай ауылының атаҡлы йырсыһы һәм тарихсыһы Фәрүҡ Басаев, Тоҡтағол ауылы Ильяс Мәғәфүров ағайҙарҙан отоп алдым.\nДәрт иткән эшләр


УЛ-ҠЫҘҘАРЫН КӨТӘ СЫҢҒЫҘ!\n29 Ғинуар 2020, 16:05\nСыңғыҙ ауылында 50 йыл элек һалынған капсула асыласаҡ...\nШунда үтте минең баласаҡ.\nҺаҡмар тулҡындары, ҡурай моңо,\nЙөрәгемдә мәңге ҡаласак.\nАтам-әсәм һиндә ғүмер иткән,\nСал Уралым, йәмле Һаҡмарым.\nМин онотмам һеҙҙе бер (һис) ваҡытта,\nТыуған ауылым, туған яҡтарым.\nБыйыл июнь айында Баймаҡ районы Сыңғыҙ ауылында "Һаумыһығыҙ, ауылдаштар!" байрамы уҙғарыу планлаштырылған. Тәүге тапҡыр был сара 1989 йылда, икенсе тапҡыр 2004 йылда үткәрелә. Быйылғыһы нимәһе менән айырыласаҡ һуң?\n1970 йылда Риза Солтангилдин Сыңғыҙ ауылында парк булдырып, ундағы бер торба эсенә капсула һалдыра һәм уны 50 йыл үткәс асырһығыҙ тип әйтеп ҡалдыра. Ошо ваҡиғаға быйыл теүәл 50 йыл. Байрам үтәсәк көндө был капсула асыласаҡ һәм ундағы ҡыҙыҡлы мәғлүмәт барыһына ла билдәле буласаҡ.\nӘле ауылдаштар байрамға китап сығарыу буйынса эш алып бара, “Бәйләнештә” селтәрендә махсус битләү булдырылған. Һәр кем үҙенең теләк-тәҡдимен унда ҡалдыра ала.\nӘ китапҡа үҙ ғаиләһе, шәхестәре хаҡында яҙма бирергә теләүселәр Ярат ауылында йәшәүсе Миләүшә Азамат ҡыҙы Юлдашбаеваға (Әхмәтоваға) йә Сибай ҡалаһында йәшәүсе Резеда Фәйзрахман ҡыҙы Вәлиеваға (Усмановаға) мөрәжәғәт итә ала.


“Балаларҙа күңел таҙалығын һаҡлап ҡалырға”\n22 Октябрь 2019, 20:30\n“Һеҙ баланы уның менән һөйләшкәндә йә иһә өйрәткәндә генә тәрбиәләйбеҙ икән тип уйламағыҙ. Һеҙ уны тормошоғоҙҙоң һәр мәлендә, хатта һеҙ инде булмаһағыҙ ҙа, тәрбиәләйһегеҙ”. Антон Макаренконың ошо һүҙҙәрен үҙенең эш практикаһында девиз итеп алған Лениза Ишмулла ҡыҙы Уразова туғыҙ йыл Ейәнсура башҡорт гимназия-интернаты уҡыусыларына рус теле һәм әҙәбиәтенән белем бирә.\nКеше һәм эше\n“Һеҙ баланы уның менән һөйләшкәндә йә иһә өйрәткәндә генә тәрбиәләйбеҙ икән тип уйламағыҙ. Һеҙ уны тормошоғоҙҙоң һәр мәлендә, хатта һеҙ инде булмаһағыҙ ҙа, тәрбиәләйһегеҙ”. Антон Макаренконың ошо һүҙҙәрен үҙенең эш практикаһында девиз итеп алған Лениза Ишмулла ҡыҙы Уразова туғыҙ йыл Ейәнсура башҡорт гимназия-интернаты уҡыусыларына рус теле һәм әҙәбиәтенән белем бирә. Эйе, интернат балаларына уҡытыусы ғына түгел, ә уларҙың икенсе әсәләре лә булырға тура килә.\nЫрымбур өлкәһенең Ҡыуандыҡ районы Сурай ауылында тыуып үҫкән Лениза үҙен ҡайҙалыр сит өлкәлә уҡытырын күҙ алдына килтермәй ҙә. Яҙмышмы, әллә рус әҙәбиәтенә булған һөйөүеме – уны 1996 йылда Ырымбур дәүләт педагогия университетына илтә һәм ул унда буласаҡ тормош иптәше Илдар менән осраша.\n2001 йылда филология белгеслеге дипломын ҡулына алған Лениза Ишмулла ҡыҙы хәләленең тыуған ауылы Иҙелбәктә хеҙмәт юлын башлай. Әҙме-күпме тәжрибә туплағас, йәш ғаилә Иҫәнғол ауылына күсергә ҡарар итә. Лениза Иҫәнғол беренсе һанлы мәктәптә балаларға рус теле һәм әҙәбиәте буйынса белем биреүен дауам итә. 2010 йылда башҡорт гимназия-интернатына күсә, һәм юғары категориялы уҡытыусы бөгөнгәсә башҡорт балаларында икенсе туған тел – бөйөк Пушкин, Толстой, Есенин, Блок теленә һөйөү уята.\nЛениза Ишмулла ҡыҙы дәрестәрен ҡыҙыҡлы, мауыҡтырғыс, йөкмәткеле, юғары кимәлдә үткәрергә тырыша. Уҡыусыларҙың белем сифатын күтәреүҙә, ижади һәләттәрен үҫтереүҙә рус теле һәм әҙәбиәте уҡытыусыһының яңы технологияларҙы өйрәнеүе һәм дәрестә уңышлы файҙаланыуы ҙур роль уйнай. Уның уҡыусылары район үткәрелгән олимпиадаларында, республика кимәлендә үткәрелгән ижади конкурстарҙа призлы урындар яулай.\nҺуңғы йылдарҙағы уңыштарын ғына телгә алып үтәйек. 2018-2019 уҡыу йылында Айзидә Йылҡыбаева, Айгүзәл Мөхәмәтйәнова уҡыусыларҙың Бөтә Рәсәй олимпиадаһының район этабында, ә Айгүзәл Ю. Гагарин кубогына уҙған олимпиаданың район этабында еңеүсе булғандар. Ошо уҡ йылы Айгүзәл республика фәнни-практик конференцияла призер булған. Һаналып кителгәндәр уның уҡыусылары менән яулаған еңеүҙәренең бер тамсыһы ғына.\n“Үҙемдең эшемде, балаларҙы яратам, – ти алдынғы ҡарашлы уҡытыусы. – Төрлө инновацион технологиялар ҡулланырға тырышам, балаларҙың ижади һәләттәрен үҫтереү, үҙемдең белемемде камиллаштырыу өҫтөндә өҙлөкһөҙ эшләйем. Уҡыусыларымдың дәрестә алған белемдәре тормош юлында файҙа килтерһен тип, биргән һабаҡтарым ҡыҙыҡлы һәм файҙалы булһын өсөн тырышам”.\nЛениза Ишмулла ҡыҙы һөйкөмлө ҡатын, хәстәрлекле әсәй ҙә: тормош иптәше Илдар (ул һунарсылыҡ буйынса белгес булып эшләй) менән ике бала үҫтерәләр, уларға һәйбәт тәрбиә бирәләр. Улдары Арыҫлан 7-се класта уҡый, ә ҡыҙҙары Гүзәл 11-се класты тамамлау алдында. Балалары уңыштары менән һөйөндөрөп кенә тора: икеһе лә бейеү менән етди шөғөлләнә, төрлө конкурстарҙа ҡатнашып призлы урындар яулайҙар. Арыҫлан тағы ла еңел атлетика, милли уйын – көрәш менән мауыға. Уразовтарҙың ғаиләһе 2018 йылда Ф. Солтанов исемендәге мәктәптә уҙған “Атай, әсәй һәм мин – спорт ғаиләһе” конкурсында ҡатнашып, призлы урын алған.\nТел уҡытыусыһының шәхси еңеүҙәре лә күп: Лениза Ишмулла ҡыҙы быйыл “Башҡортостан Республикаһы мәғариф алдынғыһы” билдәһе менән бүләкләнгән. Тағы ла республикала уҙған “Иң яҡшы башҡорт һәм рус теле уҡытыусылары” конкурсында еңеп, аҡсалата дәртләндереүгә лайыҡ булған, дипломды ул премьер-министр урынбаҫары Ленара Иванова ҡулынан алған. Ошолай районды республика кимәлендә күрһәткән уҡытыусыға “афарин!” тиергә генә ҡала.\nҒәҙел, һиҙгер, тәртипле – уға ысын педагогҡа хас бөтә һыҙаттар ҙа тупланған, уға өҫтәп талант, аҡыл һәм сибәрлегендә Хоҙай йәлләмәй биргән. Тормошомда һәйбәт кешеләр күп осраны, тип иҫәпләй Лениза Ишмулла ҡыҙы. Иренең туғандары менән еңел һәм бик тиҙ уртаҡ тел таба, хеҙмәттәштәре уға кәрәк саҡта һәр ваҡыт ярҙам ҡулы һуҙа, уҡыусылары, шулай уҡ уларҙың ата-әсәләре һәр саҡ ихтирамлы һәм рәхмәтле. Лениза Ишмулла ҡыҙы уларҙың барыһы менән дә йылы, дуҫтарса мөнәсәбәттә.\nМөғәллимәнең киләсәккә пландарына килгәндә: йәмғиәткә файҙа килтереп, уҡыусыларға алда торған имтихандарға әҙерләнергә ярҙам итеү. Быйыл ул 5, 8, 10, 11-се кластарҙа уҡыта, әле ун берҙәр менән 2 декабрҙә рус әҙәбиәтенән уҙасаҡ йомғаҡлау иншаһына һәм алда торған БДИ-ға әҙерләнәләр. Иң мөһиме – балаларҙа күңел таҙалығын, мөхәббәткә ышаныстарын һаҡлап ҡалырға, ти ул.


Материалы за Ноябрь 2015 года » Страница 33 » Башҡортостан гәзите\nАрбала юлға сыҡһаң, санаңды һалып ал\nЙәмғиәт // 3-11-2015, 01:03\nНоябрь айының исеме (November) боронғо римдар телендә “туғыҙынсы” тигәнде аңлата. Беҙҙең эраға тиклем етенсе быуатта ул 29 көндән торған. Ә инде бер быуаттан һуң боронғо Римдың икенсе легендар батшаһы Нума Помпилийҙың реформаһына ярашлы уға тағы ла бер көн өҫтәлә, һәм ошо ваҡыттан бөгөнгә тиклем был ай 30 көндән тора.\nБерҙәм өйҙә бәрәкәт бар\nУратып уйлай китһәң, таң ҡалырлыҡ. Көмөрө Ер йөҙөндә бихисап телле, ғәҙәтле, төҫлө ҡәүемдәр ҡайҙан, ҡасан, ни рәүешле хасил булған да, ни әмәл менән төрлө тарафтарға һибелеп, һәр ҡайһыһы үҙ урынын, шөғөлөн табып, традицияларын бар итеп, йәшәп алып киткән? Был ябай ғына һорауҙарға ҡатмарлы яуаптарын ғалимдар күптән үк тапһа ла, мәсьәләгә ҡарата ҡыҙыҡһыныу һис һүреләһе түгел.\nСуҡмар көсөн аң ҡөҙрәте еңә\nСәйәсәт // 3-11-2015, 01:02\nСүриә мәсьәләһе буйынса тәүге килешеүгә өлгәшеү, Молдовалағы сәйәси көрсөк, АҠШ-тың Дәүләт секретары Джон Керриҙың тәүге тапҡыр Урта Азияның биш дәүләтенә юлланыуы һуңғы осорҙа донъя йәмәғәтселегенең иғтибар үҙәгендә булды.\nКом: 1 // Уҡынылар: 682 тапҡыр // Тотош уҡырға\nМигранттар ихтыяжға ҡарап бүленә\nЙәмғиәт // 3-11-2015, 01:00\nКиләһе йыл сит илдән килгән 3500 кешегә Башҡортостанда ваҡытлыса йәшәү хоҡуғы бирелә. Рәсәй Хөкүмәтенең 2016 йылға хеҙмәт миграцияһы өлкәһендә квота билдәләү тураһындағы ҡарарында әйтелгән был хаҡта.\nОрден яугирҙең улына тапшырылды\nЕңеүҙең 70 йыллығы билдәләнгән осорҙа Бөйөк Ватан һуғышының билдәһеҙ батырҙарын эҙләү һәм исемдәрен халыҡҡа танытыу, ваҡытында тапшырылмаған наградаларҙы уларға еткереү эшенә айырым иғтибар бирелә.\nДәүләтселекте нығытҡан хеҙмәт\nЙәмғиәт, Анонстар // 3-11-2015, 00:44\nВазифаһын үтәй башларҙан алда суд приставтары: «Вәкәләттәремде тормошҡа ашырғанда Рәсәй Федерацияһы Конституцияһын һәм Рәсәй Федерацияһы закондарын үтәргә, суд приставы бурыстарын намыҫлы башҡарыуға ант итәм», – тип ант бирә.\nРәхмәт һиңә, китап!\nМәҙәниәт һәм әҙәбиәт // 2-11-2015, 19:22\nБала саҡта нәфис әҙәбиәт уҡыуы күңелле ине, сөнки китапхананан алып ҡайтҡандарҙың күбеһенең эсе тулы — әкиәт. Гүзәл принцессалар, ғәжәйеп хайуандар төшөрөлгән сағыу баҫмаларҙы кем яратмаҫ! Уларҙы ҡабат-ҡабат уҡығы, иптәштәр менән уртаҡлашҡы килә. Һөйләй торғас, шиғыр кеүек ятланып бөтә ине улар хатта. Серле лә, фәһемле лә әкиәттәр донъяһын үҙ эсенә алған ул китаптар беҙҙе бала саҡтан ҙур тормошҡа оҙатып барыусы иң яҡын дуҫтарыбыҙға әүерелде.\nБашҡортостанда яңы мәсет\nЙәмғиәт // 2-11-2015, 17:55\nЮғары мөфтөй, Рәсәй мосолмандарының Үҙәк диниә назараты рәйесе Тәлғәт Тажетдин Башҡортостанда мәсет асты. Мосолман халҡының яңы иман йорто Бүздәк районының Ишмәкәй ауылында ҡалҡты. Төҙөлөш 3 йыл һуҙымында барған.\nШаршамбы Башҡортостан халҡы ял итә\nЙәмғиәт // 2-11-2015, 15:49\nБыл аҙнала Рәсәйҙә Халыҡтар берҙәмлеге көнө. Шул айҡанлы шаршамбы, 4 ноябрь, ял көнө тип иғлан ителгән. Шишәмбелә эш ваҡыты бер сәғәткә ҡыҫҡара. Ялығыҙ матур үтһен!


Сибайҙа – динопарк\n10 Август 2018, 15:25\nҺуңғы йылдарҙа асыҡ һауала урынлашҡан динопарктарҙың асылыуы йыш күҙәтелә. Рәсәйҙә тәүгеләрҙән булып барлыҡҡа килгән динопарк Әбйәлил районында урынлашһа, ошо көндәрҙә Сибайҙа «Динозавр» балалар паркы үҙ ишектәрен асты.\nҺуңғы йылдарҙа асыҡ һауала урынлашҡан динопарктарҙың асылыуы йыш күҙәтелә. Рәсәйҙә тәүгеләрҙән булып барлыҡҡа килгән динопарк Әбйәлил районында урынлашһа, ошо көндәрҙә Сибайҙа «Динозавр» балалар паркы үҙ ишектәрен асты. Ул ҡаланың ял итеү паркында урынлашҡан. Магнитогорскиҙағы эшҡыуар Владимир Родионовтың башланғысы менән төҙөлгән был динопарк – алтынсыһы. Өфөлә һәм Рәсәйҙең башҡа ҡалаларында ла ҡыҙҙар, малайҙарҙың ғына түгел, ололарҙың да яратҡан урынына әйләнгән. Уны төҙөү эше менән шөғөлләнгән Радик Мөлөков әйтеүенсә, һуңғы йылдарҙа балалар араһында беҙҙең эраға тиклем меңәр йыл элек йәшәгән хайуандарға ҡарата ҡыҙыҡһыныу арта. Уларҙың ихтыяжын иҫәпкә алып, ойошма был эш менән алты йылдан ашыу шөғөлләнә. Тәүгеһен Әбйәлил районы Үләндегүл янында асһалар, артабан Өфөлә филиал булдыралар, әле – Сибай ҡалаһында.\nБала саҡтың мөғжизәле донъяһына алып ҡайтҡан күңелле йырҙар яңғыраған парк был көндө бәләкәстәрҙең сағыу тауыштарынан гөрләп торҙо. Мауыҡтырғыс динозаврҙар иленә сәйәхәттән улар шат ине. Барлығы 15 экспонаттан торған хайуандар донъяһында ниндәйе генә юҡ!\nДинопарктың асылыуы хаҡында ишеткәс, Айгөл Таштимерова ла балалары Ынйыгөл, Ғәфүр, Камиланы һәм ҡунаҡ ҡыҙы Айымды алып килгән. Ынйыгөл менән Айым ҙур кинәнес һәм ҡыҙыҡһыныу менән динозаврҙарҙы ҡараһа, Ғәфүр бер аҙ шөрләңкерәй. Ике йәше лә тулмаған Камила ла әсәһе янынан китергә ашыҡмай.\nЫсынлап та, бынан меңәр йыл элек йәшәгән стиракозавр, тиранозавр, протоцератопс, брахиозавр, дилофозаврҙар тере кеүек һиңә ҡарай. Хәрәкәткә килеп, үҙ тауыштары менән ҡысҡыра башлаһалар, балалар түгел, хатта ололар ҙа шомланып китә. Шулай уҡ маймыл, фил һәм башҡа хайуандарҙы ла күреү мөмкинлеге бар. Тәү ҡарашҡа тик ятҡан кеүек тойолған крокодилдың ҡапыл ырғып «ташланыуы», ыжғыр тештәрен күрһәткән динозаврҙарҙың хәрәкәтләнеүе – барыһы ла балалар өсөн мауыҡтырғыс һәм ғәжәп күренеш.\nСибай ял паркы директоры Илгиз Әхмәтшин әйтеүенсә, парк яңы һулыш ала, бында балалар өсөн мажаралы аттракциондар эшләй, бәүелсәктәр урынлаштырылған. Халыҡтың яратып өлгөргән урынына әйләнгән ял паркы майҙанында динопарктың да асылыуы икеләтә шатлыҡ. Берҙән, был киләсәктә паркка ял итеүселәрҙе йәлеп итергә ярҙам итһә, икенсенән, Урал аръяғының баш ҡалаһына әйләнгән Сибайҙа йәшәүселәр һәм ҡала ҡунаҡтары рәхәтләнеп ял итеү мөмкинлегенә эйә.\nӘйткәндәй, экспонаттарҙың барыһы ла сит илдә махсус заказ менән эшләнгән, санитар талаптарға яраҡлаштырылған. Һәр экспонат янында исеме урыҫ һәм латин телендә яҙылып, улар хаҡында ҡыҫҡаса белешмә бирелгән. Динозаврҙарҙың тауышы, хәрәкәттәре махсус ҡорамал ярҙамында башҡарыла. Балалар өсөн инеү хаҡы 100 һум булһа, ололарға 250 һумын сығарып һалырға тура килә. Радик Мөлөков белдереүенсә, мөмкинлектәре сикләнгән балаларға һәм уларҙы оҙатып килеүселәргә инеү бушлай.\nНисек кенә булмаһын, динопаркта үҙеңде боронғо заманда джунглиҙа йөрөгән кеүек хис итәһең, ҡайҙа ҡарама – имәнес һөйрәлеүселәр. Уларҙың хәрәкәтенән, тауышынан ниндәйҙер шом биләп ала. Нисә тапҡыр динопаркта булырға тура килһә лә, динозаврҙарҙы күреүҙән үк нисектер күңел шомланып ҡуя, ә инде хәрәкәтләнһә – ҡурҡып, ситкә тайпылыуыңды һиҙмәй ҙә ҡалаһың…\nБына шулай, хәҙер сит илдәрҙәге динопарктарға ҡыҙығып йөрөйһө түгел, үҙебеҙҙекенә рәхим итегеҙ!


«Изге шаяртыу минуты»\nБашҡорт дәүләт университеты республика шаяндарын һәм отҡорҙарын хәйриә акцияһына йыйҙы. Сараның маҡсаты - уҡыу йортоноң психология факультеты студенты, яман шешкә ҡаршы көрәшеүсе Ангелина Бернадинаға ярҙам итеү.\nСтуденттар Ангелинаға ярҙам итергә теләй. Ошондай маҡсат менән республика шаяндары һәм отҡорҙары изгелек кисәһенә йыйылды. Тамашаға йыйылыусыларҙы ҡыҙыҡлы сығыштар ҡарау түгел, Ангелина яфаланған ҡурҡыныс сиргә ҡаршы көрәшеү берләштерә.\nПавел Жуйков, А. Бернадинаның дуҫы: «Мин Ангелинаға көс теләйем, сөнки уға һигеҙ химия терапияһы курсын үтеп, ҡатмарлы операция кисерергә кәрәк. Ангелина кеүек алсаҡ, изге күңелле ҡыҙ йәшәргә тейеш. Бөгөн беҙ ойошторған акция уға әҙ генә булһа ла ярҙам итер тип ышанам».\nАнгелина ауырыуы тураһында белгәс дауаланыу юлдарын эҙләй башлай. Германияла тикшеренеү курстары үтә. Сит ил табиптары әйтеүенсә,ҡыҙҙың ғүмерен һаҡлап ҡалырға мөмкин. Тик ҡиммәтле операцияға 5 миллион һум күләмендә аҡса кәрәк. Әлегә уның 45 проценты йыйылған.\nАлина Хөснөтдинова, БДУ-ның психология факультеты студенты: «Әхирәтемдең һауығыуын теләйем. Беҙ бергәләп уға ярҙам итһәк, ул аяҡҡа баҫасаҡ. Бөгөн акцияға йыйылған командалар бөтәһе лә Ангелинаға ярҙам итергә теләй».\nАнгелинаны университет студенттары әүҙем, ижади ҡарашлы, ихлас, ярҙамсыл ҡыҙ тип белә. Быға акцияға килгән зал тулы тамашасылар - асыҡ дәлил. Кеше ҡайғыһына битараф булмаған һәр кем ҡыҙға ярҙам итә ала. Бының өсөн 8-987-48-75-265 телефоны аша бәйләнешкә инергә йәки 4276880085425654 иҫәбенә аҡса күсерергә кәрәк. Мәрхәмәтле булайыҡ!


Өфө сәнғәт академияһы хоры халыҡ-ара конкурс премияларына лайыҡ булды // Мәҙәниәт | новости башинформ.рф\nӨфө сәнғәт академияһы хоры халыҡ-ара конкурс премияларына лайыҡ булды\n15:28, 9 августа 2013 Мәҙәниәт\nСанкт-Петербургта Юрий Фалик исемендәге IX «Йырлы донъя» («Поющий мир») халыҡ-ара конкурсы тамамланды. «Камера хорҙары» һәм «Халыҡ музыкаһы» номинацияларында Өфө дәүләт сәнғәт академияһы коллективы (етәксеһе Алһыу Хасбуллина) икенсе урындарға лайыҡ булды, тип хәбәр иттеләр БР Мәҙәниәт министрлығының матбуғат хеҙмәтенән.\nБәйгелә Ҡытай, Япония, Финляндия, Италия, Польша, Украина, Эстония һәм Рәсәйҙән 20-гә яҡын хор ҡатнашты.\nСараны асыу тантанаһы 2 августа Изге Петр һәм Павел сиркәүендә үтте. Хорҙар Санкт-Петербургтың һәм уның эргәһендә урынлашҡан биҫтәләрҙең үҙәк майҙандарында сығыш яһаны. Байрамды ябыу тантанаһы һәм гала-концерт 7 августа Санкт-Петербургтың Дәүләт академия капеллаһында үтте.


Республика Йортонда күп балалы әсәләргә миҙалдар тапшырылды // Хәл-ваҡиғалар | новости башинформ.рф\nРеспублика Йортонда күп балалы әсәләргә миҙалдар тапшырылды\n18:01, 23 октября 2013 Хәл-ваҡиғалар\nРеспублика йортонда Башҡортостан Хөкүмәте Премьер-министры урынбаҫары Лилиә Ғүмәрова күп балалы әсәләрҙе «Әсәлек даны» миҙалы менән наградлау тантанаһын 106-сы мәртәбә үткәрҙе. Бөгөн, 23 октябрҙә, биш бала тәрбиәләүсе 59 әсә наградаға лайыҡ булды. Улар араһында хужабикәләрҙән тыш, социаль учреждение, мәктәп һәм балалар баҡсалары, мәҙәниәт бүлеге хеҙмәткәрҙәре, һатыусылар, һауынсылар, һалым инспекторҙары.\n— Бында республиканың төрлө райондарынан килгән әсәләр йыйылған һәм уларҙың һәр ҡайһыһының үҙ проблемаһы бар. Беҙҙе барыбыҙҙы ла балалар хаҡында хәстәрлек берләштерә, һәм улар, республика Президенты әйтеүенсә, беҙҙең алтын фондыбыҙ, беҙҙең киләсәгебеҙ. Улар лайыҡлы белем һәм тәрбиә алһын өсөн, беҙ барыһын да эшләргә тейешбеҙ, — тип мөрәжәғәт итте ҡатындарға вице-премьер. — Бер нимәгә ҡарамаҫтан, республика ғаиләләргә ярҙам итергә алған бурысын үтәй. 2012 йылда ғаиләләргә ярҙам итеү өсөн 3,2 миллиард һум аҡса бүленгән. Быйыл да был һан кәмемәне. Республикала аҡсалата ярҙамдың яңы төрҙәре булдырылды. Һәр өсөнсө һәм унан һуңғы балаға ай һайын өс мең һум аҡса түләнә. Күп балалы ғаиләләр торлаҡ сертификаттары ала: 400 миллион һумға 170 документ бирелгән. Күп балалы әсәләр өс йылға бер тапҡыр теш протезлауға 10 мең һумлыҡ сертификат алыу мөмкинлегенә эйә.\nВице-премьер күп балалы әсәләрҙе файҙалы йәмәғәт эшмәкәрлегендә ҡатнашырға саҡырҙы. «Һеҙ башҡалар өсөн өлгө булып тораһығыҙ. Миҙал лайыҡлы балалар тәрбиәләүселәргә генә бирелә. Мин һеҙҙең педагогика һәм әҡләҡи тәрбиә мәсьәләләренә ҡушылыуығыҙҙы теләр инем. Бәлки, балаларығыҙ менән балалар йорттарына, социаль приюттарға барып сығырға кәрәктер. Ошо көндәрҙә Сибайҙа үтәсәк кәңәшмәлә был мәсьәләгә ҡағылышлы һорауҙарҙы ентеклерәк тикшерәсәкбеҙ. Бәлки, халыҡ педагогикаһы башланғыстарына, ҡатын-ҡыҙҙар советтарына мөрәжәғәт итергә кәрәктер», — тип тәҡдим итте вице-премьер.\nҺәр ваҡыттағыса, ҡатын-ҡыҙҙарға миҙалға өҫтәп, һалымдан тыш, ун мең һум аҡса бирҙеләр. Тантана бергәләп фотоға төшөү һәм байрам ашы менән тамамланды.\nТеги: бүләкләү,күп балалы әсәләр,лилиәғүмәрова


Уйындар аша тел өйрәнәбеҙ\nСибайҙың «Тирмәкәй» балалар баҡсаһында биш башҡорт төркөмө эшләп килә, шулай уҡ ике рус төркөмө тәрбиәләнеүселәре «Мин башҡорт телен өйрәнәм» тип аталған түңәрәккә йөрөй.\nУҡыу «Осҡон» программаһы буйынса алып барыла, авторҙары—З.F.Нафиҡова, Ф.F.Аҙнабаева. Был программа төрлө милләт балалары тәрбиәләнгән балалар баҡсаһында башҡорт телен дәүләт теле булараҡ үҙләштереүгә тәғәйенләнгән.\nБашҡорт теле балалар баҡсаһында аҙнаһына ике тапҡыр үткәрелә. Дәрес һайын кескәйҙәр башҡортса һүҙҙәрҙе ҡыҙыҡһыныу менән өйрәнә. Иң алда улар һаулыҡ һорашырға, хушлашырға, рәхмәт әйтергә өйрәнде.\nПрограмманың йөкмәткеһе тематик яҡтан бер-береһе менән бәйле булған дүрт ҙур блоктан тора: «Мин йәшәгән мөхит», «Егәрленең—ҡулы алтын», «Тыуған яғым—алтын бишегем», «Башҡортостан—минең төйәгем».\nДәрестәр ҡыҙыҡлы, фәһемле үтһен өсөн төрлө алымдар, күргәҙмәләр ҡулланыла. Мәҫәлән, башҡорт милли кейемендәге ҡурсаҡтар. Уйынсыҡтар араһында төп урын нәҡ уларға бирелә. Улар ҙа балалар менән бергә башҡорт теленең серҙәрен «өйрәнә». Уйын балалар тормошонда ҙур урын ала. Уйын аша балалар тел ҡағиҙәләрен ғәмәли яҡтан үҙләштерә.\n«Тирмәкәй» балалар баҡсаһының башҡорт теле уҡытыусыһы.


“ҠИССА-И ЙОСОФ”, төрки әҙәбиәте ҡомартҡыһы, ҡисса. Авторы – Ҡол Ғәли. 13 б. 1‑се ярт. (ҡайһы бер ҡулъяҙмаларҙың колофонында 1212 й., башҡаларында 1233 й. тип билдәләнгән) төрки телендә яҙылған. Шиғри формала. Төрки әҙәбиәтендә ассирия‑вавилон мифтарына барып тоташҡан матур Йософ т‑дағы Библия, Ҡөрьән сюжетына нигеҙләнгән тәүге әҫәр иҫәпләнә. Әҫәрен яҙған ваҡытта Ҡөрьәнгә, Табариҙың “Бөйөк тәфсир”, Фирҙәүсиҙең “Йософ менән Зөләйха” поэмаһына, Абдулла Ансариҙың “Мөриттәр дуҫы һәм мәжлестәр ҡояшы” хеҙмәтенә таянып, был сюжетты Ҡол Ғәли ижади яҡтан эшкәртә: айырым мотивтарҙы байыта, яңы эпизодтар һәм деталдәр индерә. Ҡисса динидидактик характерҙа. Әҫәр юғары гуманистик йүнәлешле булыуы, изгелек һәм яуызлыҡ, тоғролоҡ һәм хыянат, енәйәт һәм яза, уларҙың сәбәптәре һәм һөҙөмтәләре кеүек әхлаҡи‑фәлс. мәсьәләләрҙең актуаллеге м‑н айырылып тора.\nТөп герой Йософ — ир-егет матурлығы кәүҙәләнеше. Уның янында булыу ғына ла кешеләрҙе төрлө сир-зәхмәттән дауалай, унан тирә-йүнгә хуш еҫ аңҡып тора. Аҡыл, тоғролоҡ һәм ғәфү итә белеү — геройҙың төп һыҙаттары. Йософ үҙенең даны Көнсығыш һәм Көнбайышҡа тараласаҡ хаким булырын төшөндә күрә. Был төш т‑да белеп ҡалған көнсөл ағайҙары унан ҡотолорға уйлай: ҡоҙоҡҡа төшөрөп ҡуялар, һуңынан ҡоллоҡҡа һатып ебәрәләр. Үҙенең зирәклеге арҡаһында Йософ Мысыр халҡын аслыҡтан ҡотҡара, ил батшаһы булып китә. Әҫәрҙә мөһим урын алған мөхәббәт темаһы мажаралы ваҡиғалар аша асыла: Көнсығыш илдәренең береһендә батша ҡыҙы Зөләйха төшөндә үҙен Мысыр батшаһы тип танытҡан Йософҡа ғашиҡ була. Уның атаһы Мысыр батшаһы Ҡәнзәфәргә ҡыҙын уға кейәүгә бирергә теләүе хаҡында хәбәр итә. Буласаҡ иренең иленә килгәндән һуң, ҡыҙ төшөндә күргән кеше‑ нең ул түгеллеген аңлай. Зөләйха Ҡәнзәфәргә кейәүгә сыға, ләкин ир-ҡатын мөнәсәбәттәренән баш тарта. Бер нисә йылдан уның ире Йософто һатып ала, Зөләйха Йософҡа яратыуын белдерә, ләкин герой унан баш тарта. Ҡарт әбейгә әйләнгәндән һуң ғына Зөләйха һөйөклөһөнөң мөхәббәтенә ирешә, һәм Алланың ҡөҙрәте м‑н уға Йософ төшөндә күргән саҡтағы йәшлеге кире ҡайта.\nҠол Ғәлиҙең автографы табылмаған, фәнгә әҫәрҙең тулы һәм тулы булмаған 150‑нән ашыу күсермәһе билдәле. Улар башлыса Урал-Волга буйҙарында таралған була. БР‑ҙа 1970— 80 йй. археографик экспедициялар ваҡытында яҡынса 20 ҡулъяҙма күсермәһе: Илеш р‑нының Һеңрән а. (тулыраҡ варианты; 1837 й. м‑н билдәләнә), Бөрйән р‑нының Яңы Собханғол а. (яҡынса 1774—78 йй.), Салауат р‑нының Яңы Ҡаратаулы а. (яҡынса 1792 й.), Мәсетле р‑нының Ләмәҙтамаҡ а. (яҡынса 1798 й.), Дәүләкән р‑нының Дүртөйлө а. (18 б. аҙ.), Бөрйән р‑нының Нәби а. (яҡынса 1811 й.), Көйөргәҙе р‑нының Таймаҫ а. (яҡынса 1842 й.), Туймазы р‑нының Егетәк а. (яҡынса 1831 й.) һәм Ҡаран‑Бишенде а. (яҡынса 1842 й.) һ.б. урындарҙа табылған.\nӘҫәр төрки телле халыҡтарҙың әҙәбиәте, ш. иҫ. башҡорт әҙәбиәте, үҫешенә ҙур йоғонто яһай. Йософ т‑дағы сюжет башҡорттар араһында киң таралып, телдән телгә күсеп йөрөгән. Уның м‑н бәйле “Тархан ҡыҙы һәм Йософ китабы” риүәйәте һаҡланған. Риүәйәттә был әҫәрҙе яттан өйрәнеү һәм уны ырыуҙаштарына һөйләү өсөн бер мулланың башҡ. тарханы ҡушыуы б‑са Мысырға барыуы т‑да һүҙ бара. БР‑ҙа, Ҡурған, Ырымбур, Силәбе өлк. М.Х.Нәҙерғолов, Ф.А.Нәҙершина, Р.Ә.Солтангәрәева, Ф.Ғ.Хисамитдинова, З.Я.Шәрипова һ.б. тарафынан яҡынса 50 шиғри-сәсмә һәм сәсмә фольклор варианттары яҙып алынған: “Йософ менән Зөләйха”, “Йософ вә Зөләйха”, “Йософ менән Зөләйха тарихы”, “Йософ китабы”, “Йософ һәм Зөләйха ҡиссаһы”, “Йосоп” һ.б. Фольклор варианттарының фрагменттары һамаҡстилендә башҡарыла. Көй варианттары Р.С.Сөләймәнов тарафынан яҙып алынған һәм нотаға һалынған.\nӘҙәб.: Башҡорт халыҡ ижады. 6-сы т. Эпос: Ҡиссалар һәм дастандар. Өфө, 2002; Поэма “Кысса-и Йусуф" Кул Гали (проблематика, поэтика, язык произведения). Уфа, 1988.


Материалы за 14.03.2013 » Архив газеты "Йәшлек"\nТөҙөүселәр тәжрибә уртаҡлаша Иҡтисад\nӨфөлә Халыҡ-ара төҙөлөш форумы башланды. Уның сиктәрендә «Ҡала. Архитектура һәм төҙөлөш» 18-се халыҡ-ара махсуслаштырылған күргәҙмәһе асылды.\n– Форум 10 июнгә тиклем барасаҡ. Унда Рәсәйҙән, яҡын һәм алыҫ сит илдән 150-нән ашыу компания ҡатнаша. Уларҙың күбеһе – етештереүселәр. Күргәҙмәлә банкылар һәм күсемһеҙ милек буйынса фирмалар ҡатнашлығында «Күсемһеҙ милек һәм финанс» махсус проекты ойошторолдо. Ошо проектҡа ярашлы, «Эксперт» күсемһеҙ милек агентлығы риэлторҙар форумын үткәрә.\nСараға килгән ҡунаҡтар һәм баш ҡалала йәшәүселәр Өфө ҡала хакимиәтенең һәм БР Төҙөлөш һәм архитектура буйынса дәүләт комитеты стендтарында мегаполистың төҙөлөш йәһәтенән киләсәген күрә ала.\n«Фукусима» атом электр станцияһының проблемалы реакторҙарынан сыҡҡан плутонийҙы станциянан алыҫ ҡына урында ла тапҡандар.\nҠурҡыныс ҡалдыҡтар быға тиклем дә авария булған урындан ситтә табылып тора ине. Тик был хәлде белгестәр, әллә ҡасанғы ядро һынауҙары менән бәйле, тип аңлатырға тырышты. Хәҙер табылған плутоний тап цунамиҙан һуң килеп сыҡҡан авариялар арҡаһында таралған тип һығымта яһанылар.\nавторы: admin | 14 марта 2013 | | Тотош уҡырға


«Ростех» менән хеҙмәттәшлек нығый - Bash.News\n«Ростех» менән хеҙмәттәшлек нығый https://bash.news/news/115738_rostex_menn_xemttshlek_nyyj/?lang=bash\n07 фев 2020, 20:44\nБыл берлектәге тәүге ултырыш. «Ростех» предприятиелары республиканың сәнәғәт тармағы үҫешенә тос өлөш индерә. Үткән йыл йомғаҡтары буйынса, төбәктә етештереү индексы 104 проценттан артып киткән. Өфө моторҙар эшләү берекмәһе, «Витязь», «Прогресс», Өфө приборҙар эшләү берекмәһе табыш күләмен артырған, һалымды ла күберәк түләй башлаған. Ултырышта Кумертау авиация предприятиеһының киләсәге хаҡында ла һүҙ барҙы, үҫеш мөмкинлектәре тикшерелде.\nГраждандарға дөрөҫ иҫәпләнмәгән түләүҙәр өсөн 70 миллион һумға яҡын аҡса ҡайтарылған. Бөгөн республиканың Торлаҡ һәм төҙөлөш күҙәтеүе буйынса дәүләт комитетында былтырғы эш һөҙөмтәләре барланды. Коллегия ултырышында билдәләнеүенсә, йылдың икенсе яртыһында граждандарҙан мөрәжәғәттәр артыуы күҙәтелгән. Был йылылыҡ өсөн иҫәпләшеү, коммуналь хеҙмәттәр килешеүҙәре һәм подъездар ремонтлауҙың яңы системаһына күсеүгә ҡайтып ҡала. Йыл дауамында тармаҡта түләүҙәр тәртибе боҙолоуға бәйле, 28 меңдән ашыу осраҡ асыҡланған. Етешһеҙлектәрҙең күбеһе йылылыҡ өсөн түләүгә төҙәтмәләр һәм ҡайтанан иҫәпләүҙәр уҙғармауға, йылылыҡ тәьминәте системаһын тейешле кимәлдә эшләтмәүгә ҡағыла.\nИдарасы компаниялар һәм ресурс тәьминәте ойошмаларына биш меңдән ашыу иҫкәрмә яҙылды. Быйыл ғинуарҙа йылылыҡ өсөн түләүҙәргә төҙәтмәләр индереү сиктәрендә тикшереү саралары дауам итә. Һәр йорт буйынса айырым ҡарар ҡабул ителәсәк.


Өфөлә башҡорт шағиры һәм йәмәғәт эшмәкәре Шәйехзада Бабичҡа һәйкәл асылды\n28 Июнь 2019, 18:54\nБөгөн, 28 июндә, Өфөлә күренекле шағир һәм йәмәғәт эшмәкәре Шәйехзада Бабичҡа һәйкәл асылды. Шағирға һәйкәл ҡуйыу Башҡортостан Республикаһы ойошторолоуҙың 100 йыллығына арналған саралар программаһы сиктәрендә планлаштырылғайны. Шуға күрә уны асыу тантанаһын V Бөтә донъя башҡорттары ҡоролтайына тап килтерергә хәл ителде. Бронзанан ҡойолған алты метрлыҡ Бабич һыны Зәки Вәлиди урамында, Телеүҙәк алдында тора. Уны ҡуйыу урыны осраҡлы һайланмаған, шағир үҙенең көрәштәше Зәки Вәлиди урамында өфөләрҙе һәм баш ҡала ҡунаҡтарын «ҡаршы алып» торор.\nӨФӨ, 2019 йыл, 28 июнь. /«Башинформ» мәғлүмәт агентлығы/.\nБөгөн, 28 июндә, Өфөлә күренекле шағир һәм йәмәғәт эшмәкәре Шәйехзада Бабичҡа һәйкәл асылды. Шағирға һәйкәл ҡуйыу Башҡортостан Республикаһы ойошторолоуҙың 100 йыллығына арналған саралар программаһы сиктәрендә планлаштырылғайны. Шуға күрә уны асыу тантанаһын V Бөтә донъя башҡорттары ҡоролтайына тап килтерергә хәл ителде.\n«Бына бер нисә йыл инде Өфөлә эшләйем һәм минең һәр эшем — тормошта эҙ. Рәссамға теге йәки был заман һулышына тап килгән образ тыуҙырыу мөһим. Шәйехзада Бабич образы менән дә шулай булды. Әлбиттә, уның фажиғәле яҙмышы бер кемде лә битараф ҡалдыра алмай. Үҙ халҡының идеалдары өсөн йәнен фиҙа ҡылған йәш шағирҙы онотмаҫҡа һәм уның менән ғорурланырға кәрәк», — тип билдәләне Андрей Ковальчук.\nБабич һәйкәлен асыу унда ҡатнашыусылар өсөн быуындар осрашыуы булды тиергә мөмкин. Республика етәкселеге вәкилдәре, Башҡорт ҡоролтайы аҡһаҡалдары, билдәле йәмәғәт эшмәкәрҙәре менән бергә тантанала студенттар, әүҙем йәштәр, эргә-тирәләге йорттарҙа йәшәүселәр ҡатнашты.\n«Хәҙер Башҡортостан бөтә донъя менән осрашҡан төп конгресс майҙансығында шағир һыны тора. Ул беҙҙе тотош республикабыҙ һәм уның күп милләтле халҡының мәнфәғәте өсөн изге эштәргә дәртләндерер. Бөгөн мин Бөтә донъя башҡорттары ҡоролтайына көсөбөҙҙө берләштерергә, тыуған төйәгебеҙҙе нығытыуҙа мөһим аҙымдар яһарға тигән тәҡдим индерҙем. Йөҙ йыл элек Шәйехзада Бабич тап ошондай көслө һәм берҙәм Башҡортостан өсөн ғүмерен биргән дә инде. Бабич ғәҙелһеҙлекте фашлаған талантлы һүҙ оҫтаһы булып халыҡ хәтерендә ҡалған. Беҙҙең, уның тоҡомдары өсөн Бабич тауышы әүәлгесә йөрәгебеҙҙә яңғырай һәм беҙ Башҡортостандың шәп ул-ҡыҙҙарының эшен лайыҡлы дауам итеү өсөн барыһын да эшләрбеҙ! Беҙ бергә! Алға, Башҡортостан!», — тине республика етәксеһе, тантанала ҡатнашыусыларға мөрәжәғәт итеп.\nЯңы арт-объект башҡорт халҡының бөйөк улының хәтерен һаҡлау буйынса комплекслы эштең дауамы булды.


«Көмөш Аҡбуҙат» кинофестивалендә башҡорт режиссерҙарының өс фильмы ҡатнаша // Мәҙәниәт | новости башинформ.рф\n«Көмөш Аҡбуҙат» кинофестивалендә башҡорт режиссерҙарының өс фильмы ҡатнаша\n17:27, 13 октября 2016 Мәҙәниәт\n«Көмөш Аҡбуҙат» кинофестивалендә башҡорт режиссерҙарының өс фильмы ҡатнаша Фото: Олег Яровиков\nӨФӨ, 2016 йыл, 13 октябрь. /«Башинформ» мәғлүмәт агентлығы, Ләйлә Аралбаева/.\n26-28 октябрҙә Өфөлә III халыҡ-ара «Көмөш Аҡбуҙат» милли һәм этник кинофестивале уҙғарыла. Конкурс программаһына 24 фильм һайлап алынған, шуларҙың туғыҙы — документаль, һигеҙе — тулы метражлы һәм етәүһе ҡыҫҡа метражлы нәфис фильм. Тәҡдим ителгән эштәрҙең географияһы киң: Монголия, Иран, Ҡаҙағстан, Афғанстан, Бангладеш, Ҡырғыҙстан, Мысыр һәм Сирия, Украина һәм Әрмәнстан, шулай уҡ Башҡортостан, Татарстан, Ҡабарҙа-Балҡар һәм илдең башҡа төбәктәре.\nПрограммаға Башҡортостан режиссерҙарының өс эше индерелгән. Ҡыҫҡа метражлы уйын фильмдары араһында Татьяна Перцеваның «Бубен Верхнего мира» һәм Айнур Асҡаровтың «Пилорама» фильмдары бар. «Документаль фильм» номинацияһында Радик Килмәмәтовтың «Күңел йыры» фильмы тәҡдим ителгән.\nКонкурстан тыш программа сиктәрендә Башҡорт киноһы көнө үтә. Был көндә Башҡортостанда төшөрөлгән иң яҡшы анимация, документаль һәм уйын фильмдары күрһәтелә. Икенсе конкурстан тыш программа — «Рәсәй төбәктәре фильмдары», унда милли һәм этник йүнәлештәге фильмдар күрһәтеү ҡаралған.\nФестивалдә «Икенсе башҡорт дебютанттар питчингы» үткәрелә. Уны Рәсәй Кинематографистар союзының Йәштәр үҙәге ойоштора.\nТеги: кинофестиваль,«көмөш аҡбуҙат»


2019 йыл Башҡорт милләтенә яңы һулыш өрҙө | ГТРК «Башкортостан» — Новости Уфы и РБ\n30 декабря 2019 — 18:59 ГТРК «Башкортостан»\nБашҡорт халҡының артабанғы үҫеш нөктәһе, берҙәмлеккә һәм уртаҡ маҡсатҡа йүнәлеш билдәләү йыйыны. Бөтә донъя башҡорттарының бишенсе ҡоролтайына Радий Хәбиров шундай баһа бирҙе. Башҡорт милләтле кешенең донъяла ҡабул ителгән образына үҙгәрештәр индерергә ваҡыт, тине республика етәксеһе.\nРеспубликала башҡорт телен, уның мөмкинлектәрен донъя кимәлендә танытҡан шәхестәр бихисап, улар араһында Илдар һәм Рузилә Кинйәбулатовтар ҙа бар.\nТелгә һөйөүҙе бала саҡтан тәрбиәләргә кәрәк, тигән фекерҙә Кинйәбулатовтар. Шуға ла балаларын башҡорт мөхитендә үҫтереү теләге менән йәштәр бер йыл элек Мәскәүҙән Башҡортостанға күсеп ҡайтҡан.\n«Башҡорт проекттары» программаһы етәксеһе, «Башҡорт халҡының үҫеш стратегияһы» координаторы, күптәребеҙ ҡулланған башҡортса клавиатура авторы Илдар Кинйәбулатов башҡорт телен цифралаштырыуға күп көс һала. Төрлө гаджеттар менән бәләкәстән үк ҡуллана белгән балаларға туған телде өйрәнеү уңайлы ла, еңел дә булырға тейеш, ти Илдар. Телде, мәҙәниәтте цифра ярҙамында еткереү йәһәтенән «Интерактив башҡорт теле», “Туған тел илселәре” проекттары, «IQ БалаБаш», «Инофонбаш» һәм «Әлләсе» мобиль ҡушымталары, тағы ла бихисап яңы ысулдар бар.\nСит төбәктәрҙә йәшәгән милләттәштәребеҙҙе бергә туплау, телде өйрәнеү, үҫтереү йәһәтенән дә интернет селтәрҙәре ғәйәт ҙур көскә эйә. Шулай ҙа донъя селтәрен башҡорт телендәге сифатлы контент менән тулыландырыуҙа башҡараһы эштәр байтаҡ.\nИюнь айында үткән Бишенсе Бөтә донъя башҡорттары ҡоролтайына ситтән килгән милләттәштәребеҙ ошондай мәсьәләне күтәреп сыҡты. Рәсәйҙең төрлө төбәктәрендә сит илдәрҙә йәшәүсе милләттәштәребеҙ үҙ телдәрендә аралашһын өсөн хәҙер күп эш башҡарыла.\nТөркиәнән килгән Азат Ҡолдәүләтовтың да теләге бойомға ашырына нигеҙ бар бөгөн. Тиҫтәләгән йылдар Башҡортостандан ситтә йәшәп тә бар йәмәғәт эшмәкәрлеген башҡорт телен һаҡлап алып ҡалыуға, уны үҫтереүгә йүнәлткән йәштәр барлығы халҡыбыҙ өсөн оло табыш. Күптән түгел Рузилә һәм Илдар Кинйәбулатовтарҙың өр-яңы проекты донъя күрҙе. Проект республика башлығы гранты ярҙамында тормошҡа ашырылған.\nТап Бөтә донъя башҡорттары ҡоролтайы башланғысы менән 14-се декабрь – Башҡорт Теле көнө, тип иғлан ителде. Дата осраҡлы түгел, был көндә башҡорт шағиры, милләтенең атаҡлы һүҙ оҫтаһы Мифтахетдин Аҡмулла тыуған. Бөйөк мәғрифәтсенең 124 йәшен, Башҡорт теленең 1-се рәсми көнөн республика быйыл киң билдәләне. Бөтә донъя башҡорттары ҡоролтайы 2020 йылды Башҡорт теле йылы тип иғлан итте. Республика башлығы был тәҡдимгә лә риза. Радий Хәбировтың муниципаль район һәм ҡала округтары башҡорттары ҡоролтайы етәкселәре менән осрашыуы йылы һәм ихлас аралашыу майҙанына әйләнде.\nБашҡорт теленең киләсәге һеҙҙең менән беҙҙең ҡулда, тине Радий Фәрит улы. Башҡорт теле көнө туған телебеҙҙе республиканан ситтә таратыу өсөн мөһим, ул яңы һулыш алырға, башҡортса һөйләшеү мәртәбә ҡаҙанырға тейеш, тип белдерҙе.\n10-12 апрелдә Өфөлә башҡорт теле һәм әҙәбиәте уҡытыусыларының I Бөтә Рәсәй съезы уҙҙы. Съезда ҡатнашыусылар Башҡортостанда, Рәсәй төбәктәрендә башҡорт телен һаҡлау, өйрәнеү һәм үҫтереү мәсьәләләрен тикшерҙе. Республиканан ситтә йәшәйәп тә, башҡорт теленә тоғро ҡалған педагогтар ҙа саранан ситтә ҡалманы. Улар бер-береһе менән быйыл башҡорт теле һәм әҙәбиәте буйынса 36 дәреслек федераль исемлеккә инеү шатлығын да уртаҡлашты.\nРәсми ултырыштар ҙа хәҙер райондарҙа башҡорт телендә үтә. Уны үткәреү башланғысын район һәм ҡалалрҙа дәррәү күтәреп алдылар. Күптән түгел башҡорттарҙың федераль милли-мәҙәни автономияһы ла тупланды. Ул Рәсәйҙең төрлө төбәктәрендә эшләгән башҡорт ижтимағи ойошмаларын берләштерәсәк. Автономия ойоштороу ил кимәлендәге программаларҙа ҡатнашыу, гранттар яулау мөмкинлеге аса.\n2010 йылғы халыҡ иҫәбен алыу һөҙөмтәләре буйынса, Рәсәйҙә 1 миллион 584 мең башҡорт бар. Шуларҙың 1 миллион 172 меңе Башҡортостанда йәшәй. Йәғни, һандарға ҡарағанда, милләттәштәребеҙҙең 26 проценты Башҡортостандан ситтә көн күрә. Тап улар менән тығыҙ бәйләнештә булғанда ғына беҙҙең халҡыбыҙ үҙ телен юғалтмаясаҡ.


Өфөләге мәшғүллек үҙәге хеҙмәттәренән бер аҙнала 2000 кеше файҙаланған // Иҡтисад | новости башинформ.рф\nӨфөләге мәшғүллек үҙәге хеҙмәттәренән бер аҙнала 2000 кеше файҙаланған\n17:04, 2 марта 2012 Иҡтисад\nИке меңдән ашыу кеше был аҙнала Өфөләге мәшғүллек үҙәге хеҙмәттәренән файҙаланған. Хәтерегеҙгә төшөрәйек, дәүләт мәшғүллек хеҙмәте бөтә хеҙмәттәрҙе лә бушлай күрһәтә.\n«Башинформ» агентлығына Өфөнөң Халыҡты эш менән тәьмин итеү үҙәгенән хәбәр итеүҙәренсә, 27 февралдән 2 мартҡа тиклем 400-ҙән ашыу кеше ҡалалағы хеҙмәт биржаһы ярҙамында эшкә урынлашыу мөмкинлеге алған. Уларҙың 200-ҙән ашыуы мәғлүмәттәр базаһынан һайлап алынған. Тағы шул самаһы эш эҙләүсе эш биреүселәр менән осрашып, әңгәмәләшеү үткәндән һуң эшкә саҡырылған.\nЭшһеҙ граждандар араһынан тағы 60-лаған кеше был аҙнала хеҙмәт баҙарында талап ителгән һөнәрҙәргә уҡырға ебәрелгән.


15 Октябрь 2021, 15:25\nБашҡортостан Башлығы Радий Хәбировтың Бөрйән районына эш сәфәре Иҫке Монасип ауылы урта мәктәбенең Нәби филиалынан башланды.\nМәктәп директоры Даян Ҡотлобаев һөйләүенсә, бында ике ауылдан 71 бала уҡый, 13 уҡытыусы эшләй. Мәктәп автобусы 15 уҡыусыны алып килә. 1959 йылда бүрәнәнән һалынған белем усағы бинаһы йылдан-йыл ултыра, яуым-төшөм мәлендә мәлендә ҡыйыҡтан һыу үтә, һөҙөмтәлә штукатуркаһы ҡойола.\n«Беҙ төп стеналарҙы терәк бурсалар менән нығытып торһаҡ та, улар ҡыйшайыуын дауам итә, сатнай, көн елле торғанда йылы оҙаҡ тормай. Ағас тәҙрәләр ҙә ҡыйшайған, асылмай, тәҙрә төптәре серегән. Сатнаған быялаларҙы алмаштыра алмайбыҙ, рамдарын сығарғанда тәҙрә яҡтауы төшөүе мөмкин. Йөрөгәндә иҙән таҡталары ныҡ һығыла. Класс бүлмәләренең үлсәмдәре һәм торошо санитар-гигиеник нормаларға һәм янғын хәүефһеҙлеге талаптарына яуап бирмәй. Мәктәп газ менән йылытылһа ла, ҡышҡыһын өҫтәп мейес яғырға тура килә», — тип белдерҙе Даян Ҡотлобаев.\nРеспублика Башлығы бер нисә класты ҡараны, уҡыусылар менән аралашты, авария хәлендәге спортзалға ла инеп сыҡты. Балалар ҡулайлаштырылған бүлмәләрҙә шөғөлләнергә мәжбүр, ҡышҡыһын залдағы температура минусҡа тиклем түбәнәйә.\nБөрйән районы хакимиәте башлығы Ғәзиз Манапов белдереүенсә, яңы мәктәп бинаһы проектын эшләү башланған. Төҙөлөшкә 150 млн һум талап ителә. Радий Хәбиров, үҙ сиратында, проект эштәрен тамамларға һәм 2022 йылда 20 балаға иҫәпләнгән балалар баҡсаһы менән 60 урынлыҡ мәктәп төҙөлөшөн башларға ҡушты.\n«2023 йылдың 1 сентябрендә Нәби ауылындағы яңы мәктәп үҙ ишектәрен асырға тейеш», — тине Башҡортостан Башлығы.